ישיבת מליאה, כנסת 25, פרוטוקול מספר 122, 2023-12-04 00:00

אמיר אוחנה: חברות וחברי הכנסת, אני פותח את ישיבת הכנסת

אמיר אוחנה:  היום יום שני, כ"א בכסלו התשפ"ד, 4 בדצמבר 2023

אמיר אוחנה:  הודעה למזכיר הכנסת, בבקשה

דן מרזוק: ברשות יושב-ראש הכנסת, אני מתכבד להודיעכם, כי הונחו היום על שולחן הכנסת –      הצעות חוק לדיון מוקדם – החל בהצעת חוק שמספרה פ/4112/25 וכלה בהצעת חוק שמספרה פ/4118/25: הצעת חוק הגנה על עובדים בשעת חירום (תיקון – אובדן ימי עבודה בשל מצב מיוחד בעורף), התשפ"ד–2023, מאת חבר הכנסת משה פסל; הצעת חוק רכש טובין ושירותים מתוצרת הארץ או מעוסק ישראלי (חרבות ברזל – הוראת שעה), התשפ"ד–2023, מאת חברי הכנסת מיכאל מרדכי ביטון, ינון אזולאי, אלון שוסטר, ניסים ואטורי, מטי צרפתי הרכבי, שלי טל מירון, נעמה לזימי, ולדימיר בליאק, צביקה פוגל, דבי ביטון, אליהו ברוכי, יסמין פרידמן, נאור שירי, יוסף טייב, טטיאנה מזרסקי, אריאל קלנר, חוה אתי עטייה, יבגני סובה, גלעד קריב, משה רוט, סימון מושיאשוילי, משה גפני, יעקב אשר, צגה מלקו, קטי קטרין שטרית, יונתן מישרקי, אושר שקלים, מיכל שיר סגמן, משה סולומון, ירון לוי, ששון ששי גואטה, לימור סון הר מלך, דני דנון, טלי גוטליב, אלעזר שטרן, מיקי לוי, אלי דלל, רון כץ, רם בן ברק, יולי יואל אדלשטיין, מרב מיכאלי, יצחק קרויזר, זאב אלקין, בועז ביסמוט, יוליה מלינובסקי, אברהם בצלאל, בועז טופורובסקי וחנוך דב מלביצקי; הצעת חוק-יסוד: ישראל – מדינת הלאום של העם היהודי (תיקון – הוספת מחויבות לשוויון זכויות), מאת חבר הכנסת אלון שוסטר; הצעת חוק התפזרות הכנסת העשרים וחמש, התשפ"ד–2023, מאת חבר הכנסת גלעד קריב; הצעת חוק הקמת קרן למלחמה בעישון ולצמצום והטבת נזקי הטבק ומוצריו, התשפ"ד–2023, מאת חבר הכנסת אושר שקלים; הצעת חוק להקפאת כספים ששילמה הרשות הפלסטינית בזיקה לטרור מהכספים המועברים אליה מממשלת ישראל (תיקון – הקמת קרן ייעודית לטובת נפגעי פעולות טרור), התשפ"ד–2023, מאת חבר הכנסת אושר שקלים; הצעת חוק הסכם לקליטת תושבים מרצועת עזה, התשפ"ד–2023, מאת חבר הכנסת משה פסל

דן מרזוק:       לקריאה ראשונה, מטעם הממשלה: הצעת חוק תקציב נוסף לשנת הכספים 2023, התשפ"ד–2023; הצעת חוק התוכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024) (תיקון), התשפ"ד–2023; הצעת חוק זכויות החולה (תיקון מס' 15) (מסירת מידע לזיהוי נפטר או קביעת סיבת מוות), התשפ"ד–2023

דן מרזוק:  תודה

אמיר אוחנה: תודה רבה

אמיר אוחנה: חברי הכנסת, הנושא הראשון על סדר-היום – נאומים בני דקה

אמיר אוחנה:  חברי כנסת המבקשים להירשם, מוזמנים להצביע בעד

אמיר אוחנה:  לאט-לאט, הכול בסדר

אמיר אוחנה:  כעת

אמיר אוחנה:  עד שאקבל לידיי את הרשימה, ראשון הדוברים, חבר הכנסת יצחק קרויזר, בבקשה

אמיר אוחנה:       יש תקלה, בני

טלי גוטליב: אין 24 איש פה

טלי גוטליב:  יש פה עשרה אנשים

אמיר אוחנה: ברור, ברור

אמיר אוחנה:  בני, שים לב, יש תקלה

אמיר אוחנה:  חבר הכנסת קרויזר, בבקשה

יצחק קרויזר: תודה רבה

יצחק קרויזר:  טל חיימי, בן 41, נשוי לאלה, שבהיריון מתקדם, ואב לשלושה ילדים, תאומים בני תשע וילד בן שש

יצחק קרויזר:  טל הוא דור שלישי למקימי קיבוץ ניר יצחק, ומחובר מאוד לקיבוץ

יצחק קרויזר:  לכן היה ברור שיקפוץ כחלק מכיתת הכוננות ויגן על הבית בגופו – בדיוק כפי שעשה בבוקר 7 באוקטובר, במתקפת הפתע האכזרית על קיבוצו

יצחק קרויזר:  אני מקריא טקסט שכתב אבא של טל, זוהר, בתפילה שיחד עם כולם יחזור במהרה: ממרחק רואה חייל; מבנה גוף כמו של טל

יצחק קרויזר:  הנשימה נעתקת לרגע, אולי זה הוא, אולי הוא הגיע

יצחק קרויזר:  לא, זה לא הוא

יצחק קרויזר:  זה סתם מאן דהוא

יצחק קרויזר:  המוח שלי עובד שעות נוספות

יצחק קרויזר:  בדמיוני מחפש את טל במנהרות ובאילת על המדרכות

יצחק קרויזר:  ואז מתחילות לזלוג הדמעות

יצחק קרויזר:  כמה הוא חסר, מתגעגע יותר ויותר

יצחק קרויזר:  ושוב הכתיבה לי עוזרת וגם משחררת

יצחק קרויזר:  לפעמים נראה לי שאני רק בסרט שעוד מעט ייגמר, ואני אתעורר למציאות לגמרי אחרת

יצחק קרויזר:  זוהר, 20 בנובמבר 2023

אמיר אוחנה: תודה רבה לחבר הכנסת קרויזר

אמיר אוחנה:  חבר הכנסת סימון דוידסון, ואחריו – חבר הכנסת אוהד טל

סימון דוידסון: תודה רבה, אדוני היושב-ראש

סימון דוידסון:  הזיה במדינת ישראל

סימון דוידסון:  אנחנו נמצאים בעת לחימה

סימון דוידסון:  יותר מ-20% מהלוחמים היום בגבול הצפון ובדרום הם סטודנטים

סימון דוידסון:  סטודנטים שלנו, של מדינת ישראל

סימון דוידסון:  אתם לא תאמינו שלסטודנטים האלה אין פֶּה במוסדות הלימוד שלהם

סימון דוידסון:       הכוח של מוסדות ההשכלה הגבוהה נתון רק בידיהם

סימון דוידסון:  אין לאף אחד יכולת להשפיע עליהם

סימון דוידסון:  יש מכללות פרטיות שכבר החלו את הלימודים – כאלה שהחלו השבוע וכאלה שיחלו בעוד שבועיים

סימון דוידסון:  נכון לעכשיו לסטודנטים האלה אין קול

סימון דוידסון:  במכללה כזאת מקבלים תנאים כאלה; באוניברסיטה מקבלים תנאים אחרים

סימון דוידסון:  אין משהו שהוא בעצם שווה לכולם

סימון דוידסון:  הסטודנטים שנמצאים בלחימה נמצאים במצב של חוסר ידיעה מה הולך קדימה בפניהם בנושא הלימודי השנה

סימון דוידסון:       אני קורא לכל המכללות ולאוניברסיטאות: תנו יד, הושיטו יד לסטודנטים, עזרו להם

סימון דוידסון:  תנו להם, קודם כול, את התנאים שמגיעים להם, את השקט שלהם, להבין שהם יוכלו ללמוד ולסיים את שנת הלימודים בשקט

סימון דוידסון:  אנחנו מהכנסת נעשה עבודה בוועדת החינוך מולם, אבל, לצערי הרב, אין לנו כוח מול המל"ג

סימון דוידסון:  זאת בעיה חמורה

סימון דוידסון:  תודה

אמיר אוחנה: תודה רבה

אמיר אוחנה:  חבר הכנסת אוהד טל, ואחריו – חבר הכנסת עופר כסיף

אוהד טל: תודה רבה, אדוני היושב-ראש

אוהד טל:  חבריי חברי הכנסת, בימים האחרונים מפורסם שהבכירים של הקרן החדשה לישראל מסתובבים בעולם ומפרסמים שהם עכשיו מקדמים – רואים באירועי 7 באוקטובר הזדמנות ליצירת יחסים חדשים בתוך החברה הישראלית בין דתיים לחילונים ובין ערבים ליהודים

אוהד טל:  הם מקדמים מכוני מחקר שידחפו את הרעיון של להחזיר את הרשות הפלסטינית לעזה ולהפריח אותה מבחינה כלכלית

אוהד טל:  זאת אומרת, את אותן תפיסות שראינו, שהביאו עלינו את האירועים של 7 באוקטובר, הקרן החדשה לישראל ממשיכה לקדם

אוהד טל:       ובכן, חברים, את הרעיונות האלה עם ישראל דחה בשתי ידיים, ובעזרת השם, אנחנו לא ניתן לדבר הזה להמשיך ולקרות

אוהד טל:  תודה

אמיר אוחנה: תודה רבה

אמיר אוחנה:  חבר הכנסת עופר כסיף, ואחריו חבר הכנסת אבי מעוז

גלעד קריב: - - - חמאס

טלי גוטליב: די כבר - - -     

גלעד קריב: טלי, שקט

גלעד קריב:  שמעת?      

אמיר אוחנה: חבר הכנסת קריב, חבר הכנסת קריב

אוהד טל: תמשיך לעצום עיניים

אוהד טל:  תמשיך

גלעד קריב: ממשלות הימין - - -     

עופר כסיף: כבוד היושב-ראש, אפשר?     

אמיר אוחנה: חברי הכנסת, שקט, בבקשה

עופר כסיף: כבוד היושב-ראש, ההסכם להחלפת שבויים שאושר – למגינת ליבם של הכהניסטים, שרוצים עוד דם – חייב להיות ההתחלה של סיום המלחמה

עופר כסיף:  יש להמשיך בעסקאות עד לשחרור כלל החטופים, השבויים והאסירים, ולעבר הפסקת אש מתמשכת

עופר כסיף:  כך פרסמה תנועתי חד"ש בשבוע שעבר

עופר כסיף:  אני גאה שתנועתי - -      

טלי גוטליב: תנועתך אויבת עם ישראל, אויבת עם ישראל

עופר כסיף: - - אני גאה שתנועתי תמכה וקראה מהיום הראשון - -      

אמיר אוחנה: חברת הכנסת גוטליב

עופר כסיף: - - לשחרור כל החטופים, השבויים והאסירים

עופר כסיף:  כולם תמורת כולם

עופר כסיף:  וכשאני אומר כולם תמורת כולם, אני מתכוון גם למי שנראה - - -     

טלי גוטליב: איך אפשר לשמוע אותו, אדוני היו"ר?     

אמיר אוחנה: אם את לא יכולה לשמוע, אנא, צאי

טלי גוטליב: אבל זה כבוד העם

טלי גוטליב:  הוא מדבר עלינו, על השבויים - - -     

אמיר אוחנה: אבל גברתי, רשות הדיבור כרגע של חבר הכנסת כסיף, ושלו בלבד

טלי גוטליב: זאת באמת בושה

עופר כסיף: וכשאני אומר כולם תמורת כולם, אני מתכוון גם למי שנראה כי נשכחו: אברה מנגיסטו והישאם א-סייד, שנמקים כבר אלפי ימים בשבי

עופר כסיף:  אני רוצה לשלוח מפה חיזוקים וחיבוקים למשפחות החטופים והנרצחים, ולהתחייב בפניהם: אנחנו לצידכם בכאבכם ובמאבקכם להצלת החטופים, להנצחת הנרצחים ולסילוק הממשלה שהובילה לאסון שנפל עליכם ועל כולנו

אמיר אוחנה: חבר הכנסת אבי מעוז; אחריו – חבר הכנסת עידן רול

אופיר כץ: תגיד, חמאס זה ארגון טרור? אמרת פעם שחמאס ארגון טרור? עוכר ישראל

אמיר אוחנה: רגע, רגע, רבותיי

אופיר כץ: אמרת - - - שתגיד שחמאס הוא ארגון טרור?      

טלי גוטליב: איך הוא יגיד? איך הוא יגיד?     

אמיר אוחנה: אחרי חבר הכנסת אבי מעוז, חברת הכנסת דבי ביטון

אמיר אוחנה:  בבקשה

אבי מעוז: תודה, אדוני היושב-ראש

אבי מעוז:  נאום הנדסת תודעה מס' 97, והפעם על "לשעברים"

אבי מעוז:  ה"לשעברים" מופיעים באולפנים כמומחים בעלי ניסיון

אבי מעוז:  כדי לדעת אם אכן כדאי להסתמך על ניסיונם, רציתי להציע לצופים לבדוק מה הייתה עמדתם ביחס לשאלות האלו: א

אבי מעוז:  האם הם תמכו בהסכמי אוסלו – כלומר בהחייאת ארגון טרור אכזרי, חימושו בנשק והשלטתו על ערי יו"ש ועזה? ב

אבי מעוז:  האם הם תמכו בבריחה המבישה של צה"ל מדרום לבנון תוך הפקרת צד"ל והבאת מחבלי חיזבאללה אל גבול ישראל וגדרות היישובים? ג

אבי מעוז:  האם הם תמכו בהתנתקות מעזה ומצפון השומרון, החרבת היישובים וגירוש המתיישבים? ד

אבי מעוז:  האם הם תמכו בשחרור מעל 1,000 מחבלים רצחניים בעסקת שליט ובראשם יחיא סנוואר, עסקה שהיה ברור שתוביל לשפך המוני של דם יהודים? אני ממליץ לציבור שלא לצפות באולפנים שבהם מופיעים "לשעברים" שביחס אליהם התשובה לשאלות הללו חיובית, כי ברור שהם אינם מסוגלים לקרוא את הכתובת שעל הקיר

אבי מעוז:  תודה

אמיר אוחנה: תודה רבה

אמיר אוחנה:  חברת הכנסת דבי ביטון, אחריה – חבר הכנסת רון כץ

דבורה ביטון: כבוד היושב-ראש, כנסת נכבדה, בשבוע שעבר חווינו איזושהי חוויה, אור בקצה המנהרה, כשחלק מהחטופים הם השבים שלנו

דבורה ביטון:  שמחנו, התרגשנו, ויש עוד 137 חטופים שמחכים לחזור הביתה

דבורה ביטון:       שמענו את העדויות, אנחנו יודעים פחות או יותר מה קורה שם, וחובה, חובה להשיב את כל החטופים

דבורה ביטון:  אסור לשנות את סדר העדיפויות

דבורה ביטון:  כתושבת שדרות, חמאס היה ונצטרך עוד לטפל בו, אבל החטופים חייבים לחזור הביתה שלמים ובריאים, וכל דקה שאנחנו מותירים אותם שם זה עלינו, אנחנו מסכנים אותם

דבורה ביטון:      אני נורא מבקשת להמשיך ולפעול להבאת החטופים, במחיר שיהיה

דבורה ביטון:  אנחנו צריכים את החטופים השבים שיהיו אצלנו

דבורה ביטון:  זו קדושת החיים שלנו

דבורה ביטון:  אנחנו עם מוסרי, מדינה מוסרית, אנחנו יהודים והם צריכים להיות כאן

דבורה ביטון:  תודה

אמיר אוחנה: תודה רבה

אמיר אוחנה:  חבר הכנסת רון כץ, ואחריו – חברת הכנסת נעמה לזימי

רון כץ: תודה רבה, אדוני

רון כץ:  כנסת נכבדה - - -     

טלי גוטליב: - - -     

אמיר אוחנה: חברת הכנסת גוטליב, בבקשה, תודה

רון כץ: תודה רבה, אדוני

רון כץ:  כנסת נכבדה, אני רוצה שנעלה רגע את מערך המילואים פה לדיון בבית הזה

רון כץ:  מערך המילואים, שמחזיק פחות או יותר את הצבא, מורכב מאנשים שנתלשו מחייהם, והולכים ונלחמים בשבילנו

רון כץ:  היום בבוקר פורסמה כתבת השער של עיתון דה-מרקר, שהצבא שוקל לשחרר חלק מאנשי המילואים לחודש, ולקרוא להם בחודש שאחריו

רון כץ:  אני רוצה לשאול מפה, מי יעסיק בן אדם כזה? איזה אדם שיש לו עסק יכול להמשיך לנהל אותו בצורה הזו? שלא לדבר על מענקים שעדיין לא הגיעו, ואנשי עסקים שיש להם עסקים ונלחמים עכשיו בתוך עזה, שעדיין לא קיבלו את כל הזכויות שלהם

רון כץ:      אני חושב, אני מבקש וקורא לכולם מפה, לפני שאנחנו מתעסקים בדברים אחרים בתקציב, לפני שנכנסים לחלוקה כזו או אחרת, נשים כולנו את מערך המילואים, את הדבר החשוב ביותר, בואו נוודא שהם מקבלים את כל הזכויות שלהם ונקים מנגנון אמיתי שייתן להם מענה 24/7

רון כץ:  תודה רבה

אמיר אוחנה: תודה רבה

אמיר אוחנה:  חברת הכנסת נעמה לזימי

אמיר אוחנה:  לאחר מכן נעבור לנושא הבא

נעמה לזימי: תודה רבה, כבוד יו"ר הכנסת

נעמה לזימי:  אני אקריא כאן לבקשת משפחות החטופים והחטופות שנמצאות כאן איתנו את שמות החטופים שנרצחו בשבי ושמות החטופים שעודם בשבי בעזה, ככל שהזמן יאפשר

נעמה לזימי:      שמות החטופים שנרצחו בשבי: עפרה קידר, רונן אנגל, אל"מ אסף חממי, יונתן סמרנו, אביב אצילי, שקד דהן, תומר אחימס, אורן גולדין, שני לוק, רביד אריה כץ, קיריל ברודסקי, אליהו מרגלית, גיא אילוז, אריה זלמנוביץ, מיה גורן, אופיר צרפתי

נעמה לזימי:      שמות החטופים שעדיין בשבי בעזה: ארבל יהוד, אריאל קוניו, עידן שתיוי, אלמוג מאיר ג'אן, יצחק איציק אלגרט, ג'ודי ויינשטיין, גד חגי, הירש גולדברג-פולין, אברהם מונדר, כרמל גת, מתן צנגאוקר, אבינתן אור, אליה טולדנו, אנדרי קוזלוב, חנן יבלונקה, שלומי זיו, רן רני גוילי, רון בנימין, יאיר יעקב, אליה כהן, עומר שם טוב, רום ברסלבסקי, עדן ירושלמי, דרור קפלון, איתן הורן, ענבר הימן, איתן אברהם מור, יותם חיים, אוריון הרננדז ראדו, דורון שטיינברכר, אוריאל ברוך, איציק גלרנטר, גדי מוזס, אילן וייס, אלמוג סרוסי, אלון אהל, אלעד קציר, לואיס נורברטו הר, אורי דנינו, בר אברהם קופרשטיין, יאיר הורן, אלקנה בוחבוט, אוהד בן עמי, דרור אור, אוהד יהלומי, יגב בוכשטב, חמזה אלזיאדנה, לירי אלבג, ירדן ביבס, אביתר דוד, אריאל ביבס, יוסף חיים אוחנה, איתן לוי, דוד קוניו, טל חיימי, אלכס לובנוב, דניאלה גלבוע, גיא גלבוע-דלאל, אור לוי, כפיר ביבס, אלכסנדר סשה טרופנוב, דולב יהוד, מוחמד אלאטרש, מקסים הרקין, שירי ביבס, עדן זכריה, עודד ליפשיץ, מתן אנגרסט, צחי עידן, נעמה לוי, רומי גונן, מישל ניסנבאום, סהר ברוך, קית' שמואל סיגל, תמיר אדר, עומר ונקרט, אלכסנדר דנציג, אליקים שלמה ליבמן, אלון לולו שמריז, ביפין ג'ושי, פרחאן אלקאדי, סאמר טלאלקה, ג'ושוע לואיטו מולל, יוסי שרעבי, אלי שרעבי, קרינה ארייב, עופר קלדרון, עמית אסתר בוסקילה, רון שרמן, עמרי מירן, שגב כלפון, חיים פרי, עמירם קופר, שגיא דקל חן, איתי סבירסקי, יוסף חמיס אלזיאדנה, טל שוהם, ליאור רודאיף, נועה ארגמני, פרננדו סימון מרמן, עומר נאוטרה, תמיר נמרודי, יורם מצגר, גלי ברמן, זיו ברמן, אגם ברגר, איתי חן, נדב פופלוול, עידן אלכסנדר, ניק בייזר, נמרוד כהן, שלמה מנצור, אמילי דמארי, שי לוינסון, עוז דניאל, דניאל שמעון פרץ

נעמה לזימי:      מי ייתן וישובו אלינו בריאים שלמים כל החטופים והחטופות

נעמה לזימי:  יהי זכרם ברוך של החטופים והחטופות שנרצחו בשבי

נעמה לזימי:  ותודה לך יושב-ראש הכנסת על הזמן להציג את כולם, תודה רבה

נעמה לזימי:  שיחזרו אלינו במהרה

אמיר אוחנה: אמן ואמן, וכולם מביטים עלינו כאן מלמעלה

אמיר אוחנה: [רשומות (הצעות חוק, חוב' כ/984)

אמיר אוחנה: ] 

אמיר אוחנה: חברות וחברי הכנסת, הנושא הבא על סדר-היום, הצעת חוק קליטת חיילים משוחררים (תיקון מס' 25) (מימון שכר לימוד מלא ללוחמים) התשפ"ד–2023, של חברי הכנסת אופיר כץ, אלי דלל, שרון ניר, מיכאל מרדכי ביטון וקבוצת חברי הכנסת, בקריאה הראשונה

אמיר אוחנה:  אני מזמין את חבר הכנסת אופיר כץ להציג את הצעת החוק

אמיר אוחנה:  בבקשה, עד עשר דקות לרשותך

אופיר כץ: אדוני היושב-ראש, חבריי חברי הכנסת, משפחות יקרות, אני שמח שהגענו לרגע הנוכחי של העברת החוק בקריאה הראשונה, למרות שכולנו היינו די בהלם בוועדה להבין פתאום שהאוצר מתנגד להצעת החוק

אופיר כץ:  אבל כפי שהתחייבתי שהחוק יעלה היום אם עם או בלי האוצר, אז כך קורה

אופיר כץ:      אני מתכבד להציג בפניכם את הצעת חוק קליטת חיילים משוחררים, או בשמה המוכר "ממדים ללימודים"

אופיר כץ:  הצעת החוק קובעת מימון של 100% לשכר לימוד במוסדות ההשכלה הגבוהה ללוחמות וללוחמים משוחררים

אופיר כץ:  במהלך הדיון בוועדה החלטנו גם להגדיל את הזכאות למימון משלוש שנים מהשחרור לחמש שנים מהשחרור ללוחמי סדיר משוחררים, וכן מחמש שנים לשבע שנים ללוחמי קבע משוחררים

אופיר כץ:      שידעו כל לוחם ולוחמת שמסכנים עכשיו את חייהם, שנמצאים בחזית ושהשאירו את שגרת חייהם מאחור, שאנחנו כאן להגביר את הביטחון הכלכלי ולדאוג לעתיד שלהם

אופיר כץ:  זה מגיע לכם, לוחמים יקרים, בזכות ולא בחסד

אופיר כץ:  היו דיבורים שאולי נוריד ל-90% – דמי רצינות – 95%, 96%

אופיר כץ:  אנחנו אמרנו: לא, לא פחות מ-100%

אופיר כץ:  אתם נותנים 100%, ואתם תקבלו 100% ולא אחוז אחד פחות

אופיר כץ:      ואני רוצה להגיד עוד משהו בפנייה ללוחמים וללוחמות היקרים שלנו: אני מבקש מכם, תתעלמו מהמחזה שהיה פה אתמול, הריבים בין קואליציה לאופוזיציה, ותסתכלו על החוק שאנחנו מעבירים היום בקריאה הראשונה

אופיר כץ:  כל הבית מאוחד ומלוכד סביב המטרה הזו, קואליציה ואופוזיציה, שכל אם ואב ששלחו את ילדיהם להילחם עכשיו למען המדינה יוכלו לצפות בהם מסיימים את התואר שקיבלו במימון מלא מהמדינה, ובעזרת השם שכולם יחזרו לשלום

אופיר כץ:      אנחנו בקשר עם אותם חברים אנרגטיים שמנהלים את המאבק הזה כבר הרבה זמן למען מימון מלא של שכר הלימוד

אופיר כץ:  יש עוד שינויים שנרצה להכניס, ואנחנו נעבוד עליהם בוועדה, לעשות את החוק טוב יותר ונכון יותר וצודק יותר עבור הלוחמים שלנו

אופיר כץ:      אני רוצה להודות בשלב זה – למרות שהתודות הן אחרי שמעבירים בשנייה ובשלישית, אבל אנחנו נעביר את זה כמה שיותר מהר – קודם כול לשר החינוך יואב קיש, שלפני שהוא מונה לשר הגשנו את החוק הזה ביחד, וברגע שהוא מונה לשר, הוא לא יכול

אופיר כץ:  אני מודה לו, עשינו את זה ביחד; לשר הביטחון יואב גלנט, שמהרגע הראשון תומך, מלווה, דוחף ורוצה להעביר את החוק הזה כמה שיותר מהר; ליו"ר ועדת החוץ והביטחון יולי אדלשטיין, חברי, שלמרות העומס על הוועדה הזאת שם את זה בראש סדר העדיפויות בלו"ז הוועדה, ומתקתק את זה מהר, כמו שאומרים, כדי שהחוק יעבור כמה שיותר מהר, וזאת תהיה בשורה גדולה ללוחמים שלנו

אופיר כץ:  בנוסף, אני רוצה להודות לחברי הכנסת חברי אלי דלל, חברת הכנסת שרון ניר וחבר הכנסת מיכאל ביטון, שהצטרפו והגישו גם כן את החוק הזה

אופיר כץ:       שוב, המסר שאנחנו משדרים ללוחמים שלנו הוא שאין פה קואליציה ואופוזיציה – כולם ביחד, כל הבית הזה – אולי כמעט כל הבית הזה – מאוחדים בשביל לתת לכם את הטוב ביותר

אופיר כץ:  תודה רבה, אדוני היושב-ראש

אמיר אוחנה: תודה רבה

אמיר אוחנה:  אני מזמין כעת את יתר המציעים של הצעת החוק

אמיר אוחנה:  חבר הכנסת אלי דלל, בבקשה

אמיר אוחנה:  עד חמש דקות לרשותך, אדוני

אליהו דלל: אדוני היושב-ראש, כנסת נכבדה, מדינת ישראל עוברת תקופה קשה, אולי הקשה ביותר מאז הקמתה, אבל דווקא מתוך המקום הזה יש דברים שעושים לכולנו קצת נחת ומעלים לנו את המורל, ואלו הם חיילי צה"ל הגיבורים שלנו

אליהו דלל:  רוח גבית מדהימה ומעוררת השראה נרשמת מצד אזרחים ומתגייסים רבים, שמקדישים את כל זמנם ומרצם בימים אלו לטובת המדינה, הלוחמים שלנו ואחדות עם ישראל

אליהו דלל:  כשאני מבקר חיילים וחיילות בשטחי הכינוס, לצד הדאגה ורוחות המלחמה המעיבות ברקע ניתן לחוש גם את רוח הלחימה והאחדות, אחדות שניתן למצוא רק בעם ישראל

אליהו דלל:      חבריי חברי הכנסת, דווקא בעת הזו אין מוצדקת והכרחית יותר מהצעת החוק הזו

אליהו דלל:  חיילי צה"ל נותנים 100%

אליהו דלל:  הם מקריבים את נפשם וחייהם למען המדינה, ולכן מגיע להם וחשוב שניתן להם 100% – 100% מימון ללימודים אקדמיים

אליהו דלל:      תכלית הצעה זו היא להביע הוקרה לחיילים המשוחררים משירות סדיר, ששירתו בתפקידי לחימה

אליהו דלל:  אנחנו רוצים לתת תגמול נוסף בעבור השירות בתפקידים אלה לנוכח הקושי הייחודי וסיכון החיים הגלום בשירות בתפקידי לחימה

אליהו דלל:  בנוסף, הצעה זו תיתן ערך מוסך לחיילים ולחיילות המיועדים לשירות ביטחון, לשירות בתפקידי לחימה

אליהו דלל:  תיקון הצעת החוק הזו יסייע ללוחמים המשוחררים משירות צבאי להתמודד עם עומס ההתחייבויות המוטלות עליהם

גלעד קריב: גם מילואים

אליהו דלל: תיקון החוק יאפשר לסייע לחיילים ולחיילות המשוחררים לצמצם את פער הזמנים באופן השוואתי וייטיב עימם ברכישת השכלה

אליהו דלל:       החזון שלי הוא לאפשר תואר או מקצוע לכל חייל משוחרר, קל וחומר לחייל קרבי

אליהו דלל:  זה טוב למשק, טוב לכלכלה

אליהו דלל:  התפיסה שלי – ואני מעריך שיש על זה הסכמה רחבה מכל חלקי הבית – היא כי למי שמשרת מגיע יותר

אליהו דלל:       הנתונים מצביעים על כך שחיילים משוחררים משתלבים כשלוש שנים מאוחר יותר באקדמיה ובמשק, ומכאן החשיבות הרבה של הוקרת החיילים המשוחררים

אליהו דלל:  הצעת החוק הזו תעצים את משרתי החובה בכלל והלוחמים בפרט, וזו תהיה הכרת התודה שלנו כלפיהם

אליהו דלל:  המטרה כאן היא לתעדף בכל מקרה לוחמים ולוחמות ואוכלוסיות מיוחדות

אליהו דלל:  כולנו צריכים לשאוף לכך שללוחמים יהיה יותר – כי מגיע להם יותר

אליהו דלל:  אני מבקש מכל חלקי הבית הזה להצביע בעד החיילים ובעד הצעת החוק הזאת

אליהו דלל:      אני רוצה להודות פה ליו"ר הקואליציה חברי אופיר כץ – תודה לך; ליו"ר ועדת החוץ והביטחון יולי אדלשטיין, לשר החינוך יואב קיש, לשר הביטחון יואב גלנט, לחברי הכנסת שרון ניר ומיכאל ביטון

אליהו דלל:      רגע לפני סיום אני רוצה להשתתף בצער משפחות החללים, מתפלל לרפואתם של הפצועים, שולח חיבוק ענק ותפילה לשחרורם של החטופים, ולהגיד תודה לחיילי צה"ל שנלחמים כעת בחזית

אליהו דלל:  תודה לכם על ההקרבה, על רוח הלחימה והגבורה, על הנתינה ועל הזכות לחיות פה בזכותכם

אליהו דלל:      בעת הזו במיוחד אני שמח להביא את הצעת החוק שתיתן לחיילינו הגיבורים יותר

אליהו דלל:  ואני אומר שוב: 100% – מגיע לכם שניתן לכם 100%

אליהו דלל:  יחד עם כל עם ישראל אני מצדיע לכם, אתם הגיבורים של כולנו

אליהו דלל:  כולנו מתפללים שתשמרו על עצמכם ותחזרו לשלום, בעזרת השם

אמיר אוחנה: תודה רבה לחבר הכנסת דלל

אמיר אוחנה:  תעלה ותבוא חברת הכנסת שרון ניר

אמיר אוחנה:  עד חמש דקות לרשותך

אמיר אוחנה:  בבקשה

שרון ניר: תודה, אדוני היו"ר

שרון ניר:  חבריי חברי הכנסת, כשהמסע כל כך קשה ומפרך, קשה לראות את האור

שרון ניר:  זה קורה לכולנו עכשיו כעם, כשהמלחמה עוד נמשכת

שרון ניר:  כולנו סוחבים מועקה, דמעות ואבל, חטופים בשבי, מפונים במלונות, מאות רבות של קורבנות, ובכל יום מצטרפים עוד חיילים גיבורים לרשימה המתארכת של הנופלים והאבדות

שרון ניר:  כל חלל צה"ל הוא חץ בלב של כולנו

שרון ניר:      קשה להסתכל על המלחמה הזאת בפרספקטיבה היסטורית, כי אנחנו עדיין נמצאים עמוק בתוכה

שרון ניר:  אנחנו בסוג של אירוע תנ"כי, ועוד לא התחלנו לעכל את קצה-קצהו, אבל בואו נתבונן על האור בשדה הקרב – האור בחזית הוא דור הלוחמים והלוחמות של שנת 2023

שרון ניר:  אחרי חושך גדול תמיד מגיע אור

שרון ניר:      במהלך מלחמת יום הכיפורים אמר הרמטכ"ל לשעבר דוד אלעזר "הדור של 1973, הוא עולה על הדור של 1967, שעלה על הדור של 1958, שעלה על הדור של 1948" – ובכן, רבותיי, הדור הזה של 2023 עולה גם הוא על כל הדורות עד כה

שרון ניר:  "הדור החדש הזה הוא דור של לוחמים, שאתם עוד אחרי המלחמה הרבה זמן תכתבו את האגדות שלהם", כך המשיך ואמר דוד אלעזר לפני 50 שנה, וכמה משנה תוקף יש למשפט הזה גם היום

שרון ניר:       בפסח, כשאנחנו קוראים את ההגדה, אנחנו שרים: "אלא שבכל דור ודור עומדים עלינו לכַלותנו"

שרון ניר:  ואכן, כל דור ניצב מול איום קיומי של אלו שרוצים להשמיד את העם היהודי

שרון ניר:  בדורנו חזקה עלינו זכות שיש לנו מדינה יהודית וצבא הגנה לישראל

שרון ניר:  מדינת ישראל, להבדיל ממדינות מערביות רבות, עדיין מחויבת להגן על עצמה עם צבא חזק, סדיר ועוצמתי, כשבחוד החנית – הלוחמים והלוחמות

שרון ניר:       מדינות מערביות כבר סיימו מזמן להילחם על עצם קיומן

שרון ניר:  מדינות אלו נסמכות על צבא מקצועי ולא על צבא העם

שרון ניר:  הן לא שולחות את הצעירים שלהן לצבא

שרון ניר:  בעולם המערבי צעירים בגיל 18 עומדים בפני בחירה אחרת: לאיזה קולג' ללכת, מה ללמוד ואיפה לבלות

שרון ניר:  במדינת ישראל אנחנו עדיין נלחמים על הזכות שלנו להיות

שרון ניר:  כשהעולם פתוח בפני הצעירים, החיים פשוטים יותר

שרון ניר:  קל יותר ללמוד בכל מקום; קל יותר ללמוד מאשר להילחם

שרון ניר:  קל יותר לחלום חלומות

שרון ניר:  בישראל הלוחמים והלוחמות מבינים את גודל השעה, ובוחרים בדרך שייעדנו להם

שרון ניר:  הם עולים על מדים לא רק מתוך חובה, אלא מתוך שליחות

שרון ניר:  בזכותם אנחנו יכולים לקום בכל בוקר ולהמשיך בשגרת חיינו

שרון ניר:  הלוחמים והלוחמות שלנו חונכו על ערכים של ציונות ואהבת הארץ

שרון ניר:  יש להם מחויבות עמוקה לארץ הזאת, והם מבינים שזהו זמנם, וזוהי משימתם

שרון ניר:      הדור הזה בפרט, שהיו כאלו שטעו לכנות אותו דור הטיקטוק, דור השפע, דור פריבילגי – בפועל הוא דור של גבורה

שרון ניר:  דור של גבורה, שפועל בתבונה, באומץ לב, בחירוף ובמסירות נפש, פשוטו כמשמעו

שרון ניר:  הם פועלים למען הארץ הזאת, ולמען המדינה הזאת

שרון ניר:      דור הלוחמים והלוחמות של שנת 2023 הוא האור של כולנו

שרון ניר:  החוק שאנחנו נעביר כאן היום הוא המעט שניתן לעשות בעבורם

שרון ניר:  אין יותר מוסרי וערכי מלחוקק חוק על מנת להבטיח את עתידם של הלוחמים והלוחמות

שרון ניר:  תקצוב מלא של שכר הלימוד האקדמי ללוחמים לאחר שירות צבאי הוא הדרך של כולנו להביע הערכה ותודה למי שבוחר להשקיע את שנות נעוריו היפות למען ביצור ביטחונה של מדינת ישראל והבטחת קיומה

שרון ניר:      דעו לכם, אתם בחזית פועלים למען המדינה, ואנחנו בעורף פועלים למענכם

שרון ניר:  כשתסיימו את השירות הצבאי, תוכלו לרכוש השכלה מגוונת ותוכלו להבטיח לעצמכם עתיד טוב יותר בחברה הישראלית

שרון ניר:  מדינת ישראל היום מצדיעה ללוחמים וללוחמות שלה, ואומרת בפה מלא: אנחנו רואים אתכם ואנחנו מעריכים את פועלכם

שרון ניר:  תודה

משה רוט: אכן

משה רוט:  תודה

משה רוט:  חבר הכנסת מיכאל ביטון, בבקשה

קריאה: מיכאל מרדכי ביטון

משה רוט: מיכאל מרדכי? נקרא לו לתורה, נקרא לו את כל השם, כולל האבא

קריאה: הרב מיכאל מרדכי - - -     

גלעד קריב: היושב-ראש, אצלנו מזכירים גם את האימא

משה רוט: מה שתרצה

משה רוט:  חמש דקות לרשותך

רון כץ: פעם ביום זה השם המלא

מיכאל ביטון: כבוד היושב-ראש, חברי הכנסת - -     

טלי גוטליב: מציע החוק, חמש דקות

מיכאל ביטון: - - בתוך חייה של מדינה, ממשלה וכנסת, יש גם רגעים מיוחדים – גם בבית הזה – של מפגן של אחדות והסכמות; של המעשה הנכון בזמן הנכון, בעבור מי שראוי ביותר

מיכאל ביטון:  בתוך הדברים שלי אני רוצה גם לגלגל זכות על ידי זכאים רבים – גם בהיסטוריה של התפתחות התוכנית הזאת - - -     

משה רוט: סליחה

משה רוט:  סליחה, חבר הכנסת ביטון

משה רוט:  רשימת הדוברים סגורה

מיכאל ביטון: - - ממדים ללימודים

מיכאל ביטון:  ראשית, יחד עם חבריי אופיר כץ, אלי דלאל, שרון ניר, יבגני סובה ויוליה מלינובסקי, יזמנו את החוק הזה במתכונתו הנוכחית, וכולם יבואו על הברכה

מיכאל ביטון:  אבל הרעיון לעשות תוכנית ממדים ללימודים החל במשרד הביטחון בשנת 2016, ביוזמת הרמטכ"ל לשעבר גדי איזנקוט, שהיום הוא חבר כנסת, שר בקבינט, ושר הביטחון דאז, ליברמן, שהוא מיוזמי התוכנית הזאת

מיכאל ביטון:  לאחר מכן היו במשרד הביטחון גם בנט, גם ראש הממשלה עצמו

מיכאל ביטון:  ועוד אדם זכור לטוב בדבר הזה, הוא השר כחלון, שהיה חלק מתמיכה במהלך הזה

מיכאל ביטון:      המלגה הייתה: בואו נעזור ללוחמים וללוחמות לצמצם פערים, כיוון שהקדישו את רוב זמנם ללחימה, ולא קיבלו הזדמנות, כמו אותם מסיימי סייבר ומודיעין, להתכונן לחיים אזרחיים של תעסוקה – הפער הזה בין איש סייבר ו-8200, שמתפרנס מייד 20,000, 30,000 ו-40,000 שקל, בגיל 20 ומשהו, לבין לוחם בגולני, בצנחנים, בנח"ל, בגבעתי, בשריון, שצריך לעבוד על שכר מינימום ובעבודה מועדפת

מיכאל ביטון:  הרציונל היה: בואו נעשה למענם משהו גדול, למען מי שבחר במסלול של לחימה

מיכאל ביטון:  היום אנחנו מבינים מה זה לבחור במסלול של לחימה

מיכאל ביטון:  היום אנחנו רואים את המחיר שאנחנו משלמים בכל יום ובכל לילה באובדן מיטב בנינו ובנותינו בחזית

מיכאל ביטון:      כדי להבין את מהות החוק צריך ללכת לשנת 1984

מיכאל ביטון:  אז חוקקנו את חוק קליטת חיילים משוחררים, והחוק הזה נתן תמונה כוללת למען חיילים משוחררים

מיכאל ביטון:  מאז שהחוק הזה נחקק, היו בו 23 תיקונים, כולל שכר דירה לחיילים; סכומי הפיקדון השתנו

מיכאל ביטון:  אז אמרנו, נעשה תוכנית ממדים ללימודים; נוסיף את המעשה הזה למען הלוחמים

מיכאל ביטון:  בראשית הדרך, ב-2016, הבאנו את הכסף מתורמים

מיכאל ביטון:  הגיעה הקורונה, הרבה חיילים וחיילות לא יצאו לטיול בעולם, היו בבית, הלכו ללמוד – לא היה לנו כסף

מיכאל ביטון:  בזמן הזה אני רוצה להזכיר לטובה גם את השר בני גנץ ממשרד הביטחון, יחד עם יצחקי ממפעל הפיס, ולשלוח לו בריאות, ויחד עם השר במשרד האוצר יצחק כהן, שכבר פרש מהכנסת, שהוביל את הפתרון הזמני בתקופת הקורונה – למצוא את הכסף בין פילנתרופיה לבין ממשלה, מצ'ינג, כדי לתת את המלגות

מיכאל ביטון:  ואז אמרנו שלא ייתכן שמלגה כזאת חשובה תתבסס על תורמים, וכך החל גלגול חוק ממדים ללימודים, להפוך את זה מתורמים למדינה, מאחריות שהיא לא ודאית לתת ודאות ללוחמים וללוחמות, שתהיה להם מלגה מלאה לאקדמיה

מיכאל ביטון:       ובאמת חוקקנו את החוק הזה יחד כאן; קצת עם ויכוחים זה היה, 75%

מיכאל ביטון:  נאמר במפורש – אני הייתי פה על הדוכן, ואמרנו: יום יבוא ונביא את המלגה הזאת ל-100%

מיכאל ביטון:  והיום הזה הגיע

מיכאל ביטון:  ואנחנו חושבים ש-100% זה כל הסיפור, 10,000 שקל לשנה ללוחם או לוחמת, אבל להיות סטודנט באוניברסיטה זה עולה בסביבות 40,000–50,000 שקל

מיכאל ביטון:  הוא משלם 10,000 למוסד, אבל הוא צריך דירה, חשמל, מים, מחברות, שיעורי עזר, תרגומים והדפסות

מיכאל ביטון:  זה בסביבות 40,000–50,000 לסטודנט

מיכאל ביטון:  כך שכל החבילה של הפיקדון, המענק והמלגה אולי מאפשרת ללוחם וללוחמת ללמוד בשקט

מיכאל ביטון:       אני תכף מסיים, היושב-ראש

מיכאל ביטון:  אנחנו באמירה ערכית שכשלוחם או לוחמת מסיימים את השירות, במיוחד במלחמה הזאת, תמתין להם מלגה משמעותית

מיכאל ביטון:  אני רוצה להגיד משפט אחרון: לא סיימנו את העבודה – אופיר, אני רוצה שתקשיב לי

מיכאל ביטון:  משפט, אבל, משפט

מיכאל ביטון:       80,000 חיילי מילואים סטודנטים לוחמים ולוחמות עכשיו בחזית

מיכאל ביטון:  עננה של אי-ודאות על העתיד האקדמי שלהם

מיכאל ביטון:  כל מוסד אקדמי – מכללה, אוניברסיטה – עושה דין לעצמו; חלק נדיבים, חלק לא נדיבים

מיכאל ביטון:  חלק אומרים: אל דאגה, נדאג שיהיה לכם תואר, וחלק אומרים: זו בעיה שלכם, התחלנו ללמוד, תמצאו את הדרך

מיכאל ביטון:  אנחנו צריכים או להביא את ראשי האוניברסיטאות והמכללות להודיע שאף סטודנט במלחמה לא ייפול מהלימודים - - -      

משה רוט: הדבר הזה שווה דיון דחוף

מיכאל ביטון:  אני יוזם דיון על זה, ואני מקווה שכולכם תצטרפו

סימון דוידסון: עשינו - - -     

מיכאל ביטון: ואופיר, כשנעשה תיקונים בתקציב, אני גם ביקשתי מגפני לשים שם כמה שקלים לשיעורים פרטיים, לקורסי קיץ - -      

משה רוט: השלמות

מיכאל ביטון: - - מלגות מוגדלות לכל מי שהיה בקרב וצריך עכשיו להשלים סמסטר, ונקודות זיכוי בציון העובר על קורסים

מיכאל ביטון:  הוא יחליט אם הוא רוצה ללמוד בקיץ, אם הוא רוצה ציון עובר, או אם הוא רוצה להתאמץ להיבחן בזום או לכתוב עבודה

מיכאל ביטון:  לתת את כל האפשרויות, שסטודנטים וסטודנטיות שלנו שעכשיו בחזית, לא ייפלו בזה

מיכאל ביטון:  עשינו דבר גדול היום, ממדים ללימודים, בואו נעשה את הדבר הגדול להבטיח את עתידם האקדמי של 80,000 סטודנטים חיילים וחיילות במילואים, שלא ידאגו לעתידם האקדמי בשל יציאתם לקרב

מיכאל ביטון:  תודה רבה

משה רוט:  תודה רבה

משה רוט:  חברת הכנסת טלי גוטליב, בבקשה

משה רוט:  שלוש דקות לרשותך, גברתי

משה רוט:  בבקשה

סימון דוידסון: עשינו דיון בוועדת חינוך בשבוע שעבר על - - -     

טלי גוטליב: חיילי וחיילות צה"ל הגיבורים שנמצאים בחזית, זה נאום שאני מקדישה לכם

טלי גוטליב:  מוקדם הבוקר התקשרה אליי גיסתי אלישבע רז, אשתו של המ"פ יואל רז – אחי, שנמצא בחאן יונס בלחימת גרילה קשה ומורכבת

טלי גוטליב:  היא בכתה שהיא מאוד מתגעגעת לאחי

טלי גוטליב:  גם אני מתגעגעת אליו מאוד, ודואגת לכל מי שנמצא בחזית

טלי גוטליב:  אנחנו נמצאים פה ומתווכחים על שטויות

טלי גוטליב:  כל אחד גוזר לעצמו איזה קופון לאיזה חוק לגמרי בסיסי שהיינו צריכים להעביר מזמן, וכל אחד רוצה מחיאות כפיים

טלי גוטליב:  לא מגיעות לנו מחיאות כפיים, אמרתי את זה תמיד

טלי גוטליב:  אנחנו צריכים לחוקק פה חוקים טובים

טלי גוטליב:       אני פונה אלייך מכאן, אלישבע גיסתי, שקשה לי להגיע אלייך לנופים בשומרון כי אני בעצמי מפחדת ממחבלים – אני יודעת שביהודה ושומרון מסוכן מאוד לנסוע, ואנחנו לא מגיעים לעזור לך מספיק

טלי גוטליב:  ויואל אחי, אני יודעת שהוא חושב עלייך ועל הילדים ודואג, ומי עוזר בקניות ושבתות ותפילות, ועשרה ילדים

טלי גוטליב:  והוא בכלל, יש לו פטור ממילואים, הוא מתנדב

טלי גוטליב:  הוא אבא לעשרה ילדים, והוא מ"פ

טלי גוטליב:  כל יום אני אומרת תהילים, וקשה לי להחזיק את עצמי, ואני מבקשת מהשם – כי אני יודעת מה קורה בחאן יונס

טלי גוטליב:  היום הייתה הלווייתו של נריה שאער מפלוגה ג', השם ייקום דמו

טלי גוטליב:  אחי מ"פ של פלוגה א'

טלי גוטליב:  זה מרגיש לפעמים כמו רולטה, כשאתה לא יודע במי זה יפגע

טלי גוטליב:  כולם היו ילדינו, אחינו, בנינו בעם ישראל

טלי גוטליב:       אני מבקשת, יואל אחי, תשמור על עצמך מאוד

טלי גוטליב:  אני יודעת שכשאתה הולך בחזית, אתה תמיד אומר שצריך להסתכל בעיניים של האויב, ואתה אומר לי שלכל אחד יש את התפקיד שלו

טלי גוטליב:  ואני רוצה להיות ראויה לברכות שאתה מברך אותי תמיד, לפעול למען עם ישראל, להאמין בארץ ישראל השלמה, לזכור את מורשת אבותינו, לזכור שאנחנו בנחלת אבותינו

טלי גוטליב:  אתה כמפקד מוביל את החיילים שלך מתוך אמונה אדירה בצדקת הדרך

טלי גוטליב:       אני מתנצלת בשם כנסת ישראל על המריבות האינפנטיליות ועל הוויכוחים הפוליטיים חסרי הרמה בעוד חיילינו נמצאים בשטח אויב, בלחימת גרילה קשה – אין לכם מושג כמה קשה; לוחמת גרילה, שבה המחבלים מסתכלים בעיניים של החיילים שלנו

טלי גוטליב:  לחיילים שלנו יש אומץ בלתי רגיל, ויש כאן גיבורים וגיבורות אמיתיים, שהם ילדי ישראל, הילדים של הגיבורים ושל האבות, והאחים והאחיות של הלוחמים, ואימהות ואבות, ובעיקר – זה נאום שמוקדש לך, אלישבע גיסתי, ולכל נשות לוחמי המילואים שנמצאים מחוץ בבית כבר למעלה מ-50 יום בלחימה רציפה בלי יציאה הביתה, בלי טלפון, בלי קשר

טלי גוטליב:       השם, הקדוש ברוך הוא, אני מבקשת ממך שנהיה ראויים להיות עם סגולה; שנחזיר לעצמנו את הכבוד שמגיע לעם היהודי בשם המורשת הקשה שלנו ובשם ההיסטוריה שהביאה אותנו עד הלום, בשם הזכויות הבסיסיות ביותר, ככתוב בתורתנו, שהביאו אותנו לכאן, לכנסת ישראל, לשמש פה ושופר

טלי גוטליב:  מספיק כבר

טלי גוטליב:  מספיק עם המלחמות האינפנטיליות האלה

טלי גוטליב:  מספיק לחפש תהילה לכל פוליטיקאי ולחפש את מי או מה

משה רוט: הלוואי

משה רוט:  תודה

טלי גוטליב: בזכות חיילינו ומפקדינו הגיבורים – בזכותם, בזכות עוז רוחם, בעזרת השם, ננצח

משה רוט: אמן

טלי גוטליב: אנא הצטרפו לתפילות

טלי גוטליב:  תחשבו על החיילים שלנו באמת מתוך תקווה שנוכל לנצח, להרים את הראש כאן, בכנסת ישראל

טלי גוטליב:  תודה רבה

טלי גוטליב:  השם ישמור על כל חיילינו, על כולם, על כולם, וישיבם לשלום

קריאה: טלי, יישר כוח

קריאה:  כל הכבוד

משה רוט: אמן ואמן

משה רוט:  תודה רבה

משה רוט:  חבר הכנסת רון כץ, בבקשה

משה רוט:  שלוש דקות לרשותך

משה רוט:  בבקשה

רון כץ: תודה רבה, אדוני היושב-ראש

רון כץ:  כנסת נכבדה, בימים האחרונים אנחנו עוסקים עיסוק אינטנסיבי באופן הלחימה בעזה, בדרך לטפל בלחימה בשטח בנוי, איך אנחנו מתמודדים עם האוכלוסייה הבלתי-מעורבת

רון כץ:  הדין הבין-לאומי ודיני הלחימה מאוד ברורים

רון כץ:  אנחנו יודעים מה מותר לעשות, מה אסור לעשות ואיך לפעול

רון כץ:  אבל אני כן חושב שחשוב מאוד לחדד מפה שהחיילים לא צריכים לקחת סיכון

רון כץ:  מדברים על אוכלוסייה בלתי מעורבת, ואז אנחנו שומעים על רופא בבית חולים שמסייע להחזקת חטופים ועל מורה באונר"א שמסייע להחזקת חטופים ועל חטוף ישראלי שנמלט במשך ארבעה ימים, וכשהוא כבר היה תשוש ופגש בעזה אנשים רגילים, בלתי מעורבים, הם אלו שהחזירו אותו לחמאס

רון כץ:       אז אני רוצה לומר מפה, וגם להעביר מסר ברור: מי שייקח חלק, מי שיעזור לארגון הטרור חמאס-דאעש, לא יכול להיות אוכלוסייה בלתי מעורבת

רון כץ:  הוא לא ייחשב אוכלוסייה בלתי מעורבת

רון כץ:  כל מי שלוקח חלק בלחימה בצורה ישירה, בצורה עקיפה, בתמיכה נגד חיילי צה"ל, צריך לראות אותו כאויב, צריך לטפל בו כאויב

רון כץ:  וזה בדיוק מה שדיני המלחמה מדברים עליו, וזה בדיוק מה שצריך לעשות לפי המשפט הבין-לאומי

רון כץ:  אני רוצה לחדד מפה בצורה הכי ברורה שיש: כל איום וכל סכנה על חיילי צה"ל צריכים להיות מטופלים במיידי

רון כץ:  הגיבוי פה יהיה קונסנזוס של כל הבית הזה

רון כץ:  אנחנו נשמור על האוכלוסייה האזרחית, אנחנו נפעל לפי דיני הלחימה, אנחנו נפעל לפי המשפט הבין-לאומי, אבל אנחנו לא נתפשר בהגנה על לוחמי צה"ל וחיילי צה"ל, ואנחנו כולנו נהיה השכפ"ץ שלהם מפה

רון כץ:  תודה רבה, אדוני

משה רוט:  תודה רבה

משה רוט:  חבר הכנסת אבי מעוז, בבקשה, שלוש דקות לרשותך

משה רוט:  בבקשה

אבי מעוז: אדוני היושב-ראש, כנסת נכבדה, לפני למעלה מ-20 שנה, במהלך האינתיפאדה השנייה, כאשר מאות יהודים נרצחו בפיגועי התאבדות, ציטטה המשוררת הלאומית נעמי שמר, זיכרונה לברכה, את בעלה מרדכי הורוביץ, שכתב שנים רבות קודם לכן את המשפט: "הערבים אוהבים את הרצח שלהם חם, לח ומהביל, ואם אי פעם יהיה להם החופש להגשים את עצמם, אנחנו נתגעגע לגזים הטובים והסטריליים של הגרמנים"

אבי מעוז:  העיתונאי נחום ברנע הזדעזע אז מהדברים של מי שלדבריו היא גזענית, נמוכה וולגרית, והציע לכל אדם שאיננו נגוע בגזענות הקשה לעשות מעשה אזרחי טוב ולעבור למדרכה השנייה כאשר הוא רואה את נעמי שמר ברחוב

אבי מעוז:  העיתונאי ברנע בפרשנותו אז לא האמין שיגיע מצב שבו המרצחים הערבים יתנהגו באותה שטניות כמו של הנאצים, יימח שמם

אבי מעוז:  עוד פרשנות מופרכת, יהירה ומלאת בורות ושנאה מפיהם של פרשנים ו"מומחים" שברנע מייצג נאמנה, שעסוקים במשך שנים בהטפת האג'נדה הפוסט-ציונית שלהם לציבור במסווה של עיתונאות מקצועית, ולא לוקחים שום אחריות על ההתבדות החוזרת ונשנית של הפרשנויות ההזויות שלהם

אבי מעוז:      ומה פתאום נזכרתי בסיפור העצוב הזה? לא רק בגלל שאירועי הזוועה שהתרחשו בשמחת תורה והעדויות המזעזעות שהולכות ונחשפות ממחישים לנו היטב עד כמה צדקו נעמי שמר ובעלה בכך שאכזריותם של ממשיכי דרכם של הנאצים מהחמאס, מארגוני הטרור האחרים ברצועה ומתומכיהם בעזה, משתווה לאכזריות חיילי האס-אס, יימח שמם, אלא גם בגלל שאתמול אותו נחום ברנע, שלא הפסיק מעולם לפרסם את הגיגיו למרות שהוכח שוב ושוב שאיננו יודע לקרוא את המציאות, כתב שצה"ל נכנס לחאן יונס בלי שום תוכניות ליום שאחרי, מה שמתאים רק לפעולת נקם

אבי מעוז:  ברנע הבטיח שניצחון לא יהיה כאן, הוא ממליץ להתמקד רק בהחזרת החטופים

אבי מעוז:       אני מציע לכולנו להפסיק לקרוא את כתבותיו של האיש הזה ושל דומיו, לחדול מלהאזין לדבריהם, פשוט להתעלם מהפרשנויות הכאילו-אקטואליות, שכל כך מנותקות מהמציאות המזרח-תיכונית ומרוחו של עם ישראל

אבי מעוז:  אני מאחל לראש הממשלה, לראשי מערכת הביטחון ובעיקר לחיילי צה"ל ומפקדיו הצלחה במשימתם להשמדה מוחלטת של האויב האסלאמו-נאצי שבעזה, ומתוך כך, בעזרת השם, גם להחזרת כל החטופים והשבויים במהרה בימינו, אמן

משה רוט: אמן

משה רוט:  תודה

משה רוט:  חבר הכנסת גלעד קריב, בבקשה

משה רוט:  שלוש דקות לרשותך, בבקשה

גלעד קריב: אדוני היושב-ראש, עמיתיי חברי הכנסת, גברתי השרה, הבוקר פורסם בכלי התקשורת שראש אגף רישוי כלי ירייה במשרד לביטחון לאומי, מר ישראל אבישר, הודיע על התפטרותו

גלעד קריב:  אין אדם אחד שנכח בישיבת הוועדה לביקורת המדינה בראשות חברנו חבר הכנסת מיקי לוי בשבוע שעבר שאינו יכול להבין את הרקע להודעת ההתפטרות

גלעד קריב:  בישיבה הזו התגלה כיצד השר לביטחון לאומי ויועציו כופפו את החוק והפרו את כללי המינהל התקין, כאשר משרות אמון של השר קיבלו הסמכה כפקידי רישוי נשק מבלי פיקוח, והפעילו חמ"ל לרישוי נשק בתוך לשכת השר; כיצד בנות שירות לאומי, מתנדבות שירות לאומי, הוסטו מן התפקידים החברתיים שלהן, ובהיותן בנות 18, חסרות כל הכשרה מתאימה לתחום רישוי הנשק, קיבלו מעמד של פקידות רישוי נשק; וכיצד כאן, בבית הזה, הוקם חמ"ל עם עובדי הכנסת תוך רמיסה של עקרון הפרדת הרשויות ותוך יצירת מצב בלתי נתפס שבו עובדי הרשות המחוקקת עומסים על שכמם משימות של הרשות המבצעת גם ללא כל הכשרה מתאימה

גלעד קריב:  וברקע המהלכים הללו – ולהערכתי עוד יהיו צעדים רבים שיתבררו גם בוועדה לביקורת המדינה וגם בבדיקות שתערוך היועצת המשפטית לממשלה – כתוצאה מהמהלכים הללו עובד ציבור מסור, מוערך ומקצועי הניח את המפתחות

גלעד קריב:  זוהי עדות נוספת לאדמה החרוכה שהשר המסוכן לביטחון לאומי מותיר במשרד לביטחון לאומי

גלעד קריב:       לפני כמעט שבועיים פניתי במכתב ליושב-ראש הכנסת בדרישה לסגור את החמ"ל שממוקם בקומת המרתף של הבית הזה, חמ"ל שעובדי הכנסת מכנים בסלנג "חמ"ל בן גביר"

גלעד קריב:  לא קיבלתי תשובה על פנייתי

גלעד קריב:  היום, לאחר שראש האגף לרישוי נשק התפטר, פניתי בדרישה נוספת, בפנייה נוספת ליושב-ראש הכנסת, לסגור לאלתר את החמ"ל שמופעל על ידי עובדי הכנסת תוך רמיסת עקרון הפרדת הרשויות ובאופן שמעלה שאלות כבדות מאוד על העמידה בכללי המינהל התקין

גלעד קריב:       השאלה של מדיניות רישוי הנשק לאחר אירועי 7 באוקטובר היא שאלה כבדה, שצריך לעסוק בה - -     

משה רוט: תודה, אדוני

גלעד קריב: - - אבל בטח לא ניתן לנצל את האירועים הקשים על מנת לקדם באופן בלתי חוקי מדיניות שאינה שקופה ואינה עולה בקנה אחד עם כללי המינהל התקין והאינטרס הציבורי

גלעד קריב:  תודה רבה

משה רוט: תודה רבה, אדוני

משה רוט:  חבר הכנסת סימון דוידסון, בבקשה

סימון דוידסון: תודה, אדוני היושב-ראש

סימון דוידסון:  כנסת נכבדה, בשבוע האחרון קיימנו בוועדת החינוך דיון ארוך מאוד יחד עם נציגים של האוניברסיטאות, סטודנטים ונציגים של העמותה למען משרתי המילואים

סימון דוידסון:  הבנתי שני דברים מרכזיים: הדבר הראשון הוא שלנו, לכנסת ישראל, אין שום יכולת להתערב בנושאים של המועצה להשכלה גבוהה, המל"ג

סימון דוידסון:  הם עצמאיים לחלוטין

סימון דוידסון:  הם יכולים לקבוע מה שהם רוצים, הם יכולים להחליט מה שהם רוצים

סימון דוידסון:  והאבסורד הוא שזה ממומן, מסובסד על ידי המדינה

אליהו דלל: ביזיון

סימון דוידסון: עכשיו, מה מוזר פה בסיפור הזה? אתם צריכים להבין דבר אחד: היום במלחמה הזאת 25% ממשרתי המילואים הם סטודנטים וסטודנטיות

סימון דוידסון:  אותם סטודנטים וסטודנטיות לא יודעים מה הם הולכים לעשות בעוד שבועיים – מה המתווה שהאוניברסיטה בעצם מציגה להם, איך הם יסיימו את הלימודים

סימון דוידסון:  וכשחפרתי יותר ויותר הבנתי שהמכללות הפרטיות בכלל מרחיקות לכת – חלקן כבר התחילו את הלימודים, חלקן התחילו היום, וחלקן בשבוע הבא

טלי גוטליב: אמרת גם בוועדה?     

סימון דוידסון: כן

סימון דוידסון:  והם עושים מה שהם רוצים

סימון דוידסון:  עכשיו, תחשבו על אותו חייל מילואים או חיילת - -      

טלי גוטליב: הבן שלי

סימון דוידסון: - - וגם הבת שלי ביניהם, שצריכים להתחיל את הלימודים בעוד שבועיים, והם נמצאים עכשיו בלחימה, ולא משנה מה התפקיד שלהם – הם לא יודעים איך הם יסיימו את שנת הלימודים

סימון דוידסון:  הם לא יודעים איך הם ישרדו כלכלית

סימון דוידסון:  הם לא יודעים מתי יהיו מבחנים, מה ההטבות שייתנו להם

סימון דוידסון:  חלק נותנים מועד ג', חלק לא נותנים מועד ג'

סימון דוידסון:  כל אחד עושה לביתו

סימון דוידסון:  כל אחד עושה מה שהוא רוצה

גלעד קריב: וגובים מהם כסף על מעונות

סימון דוידסון:  זה בכלל סיפור אחר

סימון דוידסון:  מי ששכר חדר במעונות ונמצא עכשיו בעזה ונלחם עדיין חייב לשלם על מעונות, למרות שהוא לא גר שם

סימון דוידסון:  בקיצור, הנושא הזה פרוץ

סימון דוידסון:  הנושא הזה, אין לנו שום יכולת להתערב בו

סימון דוידסון:  ולכן צריכים לעשות חשיבה, ואנחנו נעשה בוועדת חינוך

סימון דוידסון:  אני שמעתי את מיכאל ביטון גם בנושא הזה

סימון דוידסון:  ייתכן שצריכים לעשות שינוי משמעותי – חבל שלא שמעת אותי

מיכאל ביטון: שמעתי אותך - - -     

סימון דוידסון: אבל הנקודה המרכזית היא שאנחנו כחברי כנסת לא יכולים לכופף את היד למל"ג

טלי גוטליב: אי-אפשר

סימון דוידסון: הם יחליטו ומחליטים מה שהם רוצים

סימון דוידסון:  אז אנחנו נעשה חוק

אליהו דלל: או בהסכמה או בחוק, המדינה מתקצבת את האוניברסיטאות, עם כל הכבוד

סימון דוידסון: לא הכול, יש גם תרומות, אבל עדיין

סימון דוידסון:  עכשיו, למרות כל מה שאמרתי, אלי דלל, עדיין יש יוצאים מן הכלל

סימון דוידסון:  באוניברסיטת תל אביב הוציאו אתמול מתווה מדהים, באמת עם יד מושטת לסטודנטים, עם רוגע אמיתי לסטודנטים

סימון דוידסון:  גם בטכניון עשו את זה, אבל הרבה מאוד עדיין לא עשו את זה

סימון דוידסון:       משפט אחרון – אני קורא לכל המכללות והאוניברסיטאות לחתום על האמנה של העמותה למען משרתי המילואים

סימון דוידסון:  שלחו לכם אותה

סימון דוידסון:  חלק לא חתמו, ואני מבקש לחתום

סימון דוידסון:      משפט אחרון: אני רוצה לברך את אופיר כץ, את אלי דלל, את שרון ניר, את מיכאל ביטון, שכחתי מישהו?     

מיכאל ביטון: יוליה

סימון דוידסון: יולי אדלשטיין – על החוק

מיכאל ביטון: מלינובסקי

סימון דוידסון: החוק הזה חשוב

סימון דוידסון:  כמובן אנחנו תומכים בו, אופוזיציה, קואליציה

סימון דוידסון:  יישר כוח

סימון דוידסון:  תודה רבה

משה רוט: ראוי לעשות על זה דיון רציני, מעמיק בוועדת החינוך

משה רוט:  חבר הכנסת אושר שקלים, בבקשה

משה רוט:  שלוש דקות לרשותך, בבקשה

שקלים: סימון, הקול שלי, עם הרמקול, יותר חלש משלך

משה רוט: חבר הכנסת שקלים רוצה להשמיע וגם לחדש דברים

שקלים: אדוני היושב-ראש, חבריי חברי הכנסת, אני מצטרף באמת לברכות

שקלים:  יישר כוח לאופיר ולקבוצת חברי הכנסת על החוק

שקלים:  מן הסתם אני גם מחויב לתמוך בו כיו"ר השדולה למען הסטודנטים

שקלים:  חוק חשוב ומתבקש במיוחד בימים אלו

שקלים:      אני הייתי אתמול בקריית אתא בניחום אבלים בבית משפחתו של אופיר צרפתי הי"ד

שקלים:  הסיפור של אופיר נגע מאוד לליבי

שקלים:  אופיר נחטף מהמסיבה ברעים אחרי שהציל את בת זוגו וקבוצת אנשים נוספים, ופשוט עלה על הרכב הלא-נכון

שקלים:  הוא נפצע, נחטף והתבשרנו בשבוע שעבר שנמצאה גופתו

שקלים:  אני אירחתי לא מזמן את בת זוגו ואת שתי אחיותיו, תליתי אפילו את התליון שלו אצלי בלשכה ואת הסטיקר שלהם אצלי בבית

שקלים:  כשנפרדתי לשלום ממור רייצ'ל, היא ביקשה ממני דבר אחד: שהאובדן של אופיר לא יהיה לשווא

שקלים:  אני מחזק מכאן את ראש הממשלה, את הקבינט, בדבר המחויבות להשמיד את הנאצים החמאס יימח שמם

שקלים:       לפני כחודש וחצי הוקמה כאן ממשלת חירום לאומית, ואתמול בישיבת הסיעה אפילו ביקשתי להרחיב את הממשלה ולצרף גם את סיעת ישראל ביתנו

שקלים:  אני חושב שזה מתבקש – להציג אחדות כמה שיותר בעם

שקלים:  אנחנו נלחמים עכשיו, החיילים שלנו נלחמים כתף אל כתף, שכם אל שכם, דתיים, חילוניים, שמאל, ימין, כולם יחד וזה משהו שמשדר אחדות

שקלים:  זה חשוב מאוד למען הניצחון ולמען מטרות המלחמה

שקלים:       לצערי ישנם כאלה מתוכנו שפועלים בחוסר אחריות לאומית ובפוליטיקה קטנה, ובמקום להילחם יחד איתנו בהנהגה, הם מנסים לערער את היציבות השלטונית

שקלים:  בעת מלחמה שהיא קיומית בעבור מדינת ישראל קוראים לפגוע ביציבות השלטונית וקוראים להדחת ראש ממשלה בזמן המלחמה

שקלים:  אסור לנו לאפשר זאת

שקלים:  כעת אנו צריכים להיכנס, כולנו, מתחת לאלונקה, ולהותיר את הפוליטיקה הקטנה בחוץ, בדיוק כפי שפועלים הלוחמים שלנו

משה רוט: תודה רבה

שקלים: מייד אסיים

שקלים:  לכן מי שלא מצטרף, לפחות שלא יפריע

שקלים:      לסיום אני מברך את חיילי צבא ההגנה לישראל

שקלים:  עם שלם עומד מאחוריכם

שקלים:  הכו והשמידו את אויבינו, נקמו את דמם וכאבם של אחינו ואחיותינו, וחזרו הביתה בריאים ושלמים, בעטרת ישועה וכתר ניצחון

משה רוט: אמן

משה רוט:  תודה רבה

משה רוט:  חברת הכנסת מירב כהן, בבקשה

מירב כהן: כנסת נכבדה, ראש הממשלה טען השבוע שהחלת התנאים של אופק חדש על החינוך החרדי הלא-ממלכתי – עניין של 35 מיליון שקלים בלבד

מירב כהן:  הוא לא ציין, כנראה שכח, שהעלות תהיה 700 מיליון שקלים בשנה הקרובה, וזה רק ילך ויגדל משנה לשנה; והוא לא ציין כמה יעלו למשק כל כך הרבה ילדים שילמדו בלי לקבל כלים בסיסיים שיעזרו להם למצוא עבודה כשהם יגדלו

מירב כהן:      חשוב לי לומר את זה מעל הבמה הזו

מירב כהן:  שיהיה ברור: אני בעד לשפר משמעותית את התנאים של המורות במגזר החרדי, אבל אופק חדש בשכר חייב גם לכלול גם אופק חדש בדרישות של ההכשרה והפיקוח, ויותר מזה – מתן אופק חדש גם לתלמידים

מירב כהן:  אופק של פיקוח על התכנים; אופק של לימודי ליבה מלאים; אופק שבו לצד התורה והגמרא יש גם היסטוריה, מתמטיקה, מדעים, אנגלית ואזרחות; אופק שכולל גם הכוונה לשירות צבאי; אופק שכולל השתלבות בשוק התעסוקה; אופק של מעבר מפרנסה של קצבאות לפרנסה של משכורות; אופק שמטפח את הפוטנציאל של הילדים ולא דוחק אותם תחת תקרת הזכוכית הכלכלית שפשוט נכפית עליהם

מירב כהן:  הם לא בחרו בזה

מירב כהן:       בכל העולם – תסתכלו על כל העולם – הציבור החרדי הוא חלק מהמשק, והפרנסה – זה שהם יוצאים לעבוד – בכלל לא מפריע להם להיות אדוקים מבחינה הלכתית

מירב כהן:  רק כאן בישראל נבחרי המגזר החרדי מתעקשים, מתעקשים להשאיר את הילדים החרדים עם סט יכולות צר ומוגבל

מירב כהן:  ממש מכריחים אותם להיות עניים

מירב כהן:      בזמן שהמשק הישראלי נכנס למים סוערים, החינוך החרדי יכול להוציא משעריו בוגרים, שיהפכו להיות ממש מנוע של צמיחה, שיעזור לנו לצאת מהסערה מהר יותר

מירב כהן:  אבל מה שטוב לילדים בברוקלין או בצרפת, לא מתאפשר אצל ילדים חרדים בירושלים, בני ברק או צפת

מירב כהן:       ככה זה כשהנבחרים החרדים עושים ככל יכולתם כדי שהציבור שלהם יישאר בצד, שיישאר למטה

מירב כהן:  ככה זה כשדרעי וגולדקנופ, בעזרת סמוטריץ' ונתניהו, חוסמים לך את האופק

משה רוט: תודה רבה

משה רוט:  חבר הכנסת עידן רול, בבקשה

עידן רול: תודה רבה, אדוני היושב בראש, כנסת נכבדה, קודם כול הדבר הזה: החוק שאנו עכשיו מעבירים הוא מבורך וטוב וצריך להיות מובן מאליו

עידן רול:  אני שולח לכל חיילי וחיילות צה"ל את האהבה שלנו כאן מהבית הזה

עידן רול:  אתם ראויים לזה ולעוד הרבה יותר מזה

עידן רול:       אתם חושב שאתם ראויים לבית נבחרים הרבה יותר טוב, וזה מה שמטריד אותי במיוחד

עידן רול:  החיילים שלנו שנלחמים עכשיו בעזה רואים מהבית הזה שפה והתנהגות ושיח שלא מכבד אותם, וגם לא נוסך בהם ביטחון

עידן רול:  אבל לפני שתתחילו ותגידו: בסדר, יש מחלוקות – נכון, יש מחלוקות, הבית הזה לא אמור להפוך לבית בלי מחלוקות פוליטיות, זו מהות הבית הזה, אבל יש דרך

עידן רול:  מעבר לזה שיש דרך, אתמול אני ישבתי פה והרגשתי שאנו מאבדים את המעט הזה, את התובנה הזאת הרגשית שהייתה לנו בעקבות הטבח הנורא ב-7 באוקטובר

עידן רול:  אתמול הרגשתי שאנחנו מאבדים את האחדות, מאבדים את היכולת לדבר בצורה נורמלית אחד עם השני

עידן רול:  זה מעבר לזה, כי זה לא חייב להיות עכשיו "לאבי דאבי", אבל זה עניין של – א

עידן רול:  איך מדברים; ב

עידן רול:  להיצמד לעובדות

עידן רול:  יש לכל צד מספיק דברים מוצדקים לומר ומבוססים מבלי לסלף, וזה חל על כולנו, מבלי להוסיף דברים, מבלי לחבר דברים שלא באמת מתחברים, ואנחנו יודעים שהציבור לא יבדוק

עידן רול:       אפשר להיצמד לעובדות, וזה עדיין טיעון

עידן רול:  זה טיעון יותר חזק, כי זה טיעון שמחזיק מים – ככה הוא מחזיק

עידן רול:  ומעבר לעובדות, לא כל דבר בבית הזה הוא משחק סכום אפס

עידן רול:  אם אני הצלחתי במשהו זה לא גורע ממישהו אחר

עידן רול:  השיח הפוליטי של אם קרה למישהו אחד אסון, זה בהכרח קרה בגלל מישהו אחר, ואם קרה למישהו ככה, לקחו למישהו ככה – זה נורא, זה כאילו לא הפקנו כלום, לא למדנו כלום

עידן רול:  השמיכה קצרה, נכון

עידן רול:  יש לנו המון בעיות לטפל בהן וכספים מוגבלים

עידן רול:  היא לא כל כך קצרה שצריך לגמור אחד את השני; היא לא כל כך קצרה שאנחנו צריכים לחזור ולהילחם על כל דבר כאילו אם מישה אחד טוב לו, אז למישהו אחר רע

עידן רול:  זה לא עובד ככה

עידן רול:  כשלמישהו אחד טוב, אז גם למישהו אחד יותר טוב

עידן רול: הלוואי ונשכיל ונדע להמשיך את זה עוד קצת, אם לא לטובת הגורל המשותף שלנו אז לפחות לטובת החיילים האמיצים שלנו, שמחרפים את נפשם וצריכים לראות שיש מאחוריהם נבחרי ציבור ראויים ומאוחדים

עידן רול:  תודה רבה

משה רוט: תודה רבה

משה רוט:  הלוואי שישמעו לקולך

משה רוט:  חבר הכנסת עודד פורר, בבקשה

טלי גוטליב: נאום של מנהיג

קטי קטרין שטרית: הלוואי שכולם יהיו כמוך

קטי קטרין שטרית:  הלוואי שכולם יהיו כמוך

עידן רול: אנחנו הולכים ומאבדים את - - -     

משה רוט: לכל הפחות שישמעו בקולו

משה רוט:  לא צריכים להיות כמוהו

קטי קטרין שטרית: לא, לא, גם כמוהו, כן, כי הוא אומר את הדברים מתוך הלב, לא אומר אותם סתם

משה רוט: לכל הפחות שיקשיבו לו, לכל הפחות שיעשו משהו

קטי קטרין שטרית: אני הקשבתי לכל מילה של הנאום שלו

שקלים: - - - בסדר, היושב-ראש - -       

נאור שירי: זה מה שאומרים עליכם

עודד פורר: אדוני היושב בראש, חבריי חברי הכנסת - - -     

קטי קטרין שטרית: נאור, תלמד, תלמד, תלמד

קטי קטרין שטרית:  נשמה, תלמד

קטי קטרין שטרית:  מכל מלמדיי השכלתי, זה משפט שצריך להגיד אותו - - -     

משה רוט: חברת הכנסת שטרית

נאור שירי: מי מלמדיי? את?      

משה רוט: בואו נשמע

משה רוט:  אולי נשמע עוד דברים שימצאו חן בעינייך

קטי קטרין שטרית: - - - אחד שאומר דברים כאלה

משה רוט: אז בואו, כדאי לשמוע

טלי גוטליב: - - -     

עודד פורר: אדוני היושב-ראש, חבריי חברי הכנסת, אני רוצה לשתף אתכם אולי בתחושה אישית שמלווה אותי בחודשיים האחרונים

עודד פורר:  אני בכנסת העשרים-ושלוש מוניתי ליושב-ראש הוועדה לקידום מעמד האישה

עודד פורר:  הרבה גבות הורמו, מה פתאום גבר הולך לכהן בתפקיד

עודד פורר:  כל אלה שתקפו אותי, מכל מיני ארגוני נשים כאלה ואחרים, אני חושב שהכירו והוקירו אחר כך לפחות חלק לא מבוטל מהפעולות שעשיתי במלחמה לקידום מעמד האישה ולמלחמה באלימות המינית ובפגיעות המיניות

עודד פורר:      אני חייב לומר שהחוויה האישית שאני עברתי כיושב-ראש הוועדה בלשמוע תיאורים קשים מאוד של פגיעות ואלימות כנגד נשים – היו כאלה שהובילו אותי לחזור פעם אחר פעם הביתה - -     

משה רוט: סליחה

משה רוט:  סליחה, חברי הכנסת

עודד פורר: - - עם הסיפורים האלה ועם הבטן שמתהפכת

עודד פורר:  בעיקר כשאתה מדבר ואתה מסתכל על הילדות שלך, ואתה מבין את העולם שאנחנו חיים בו

עודד פורר:      ואז מגיע 7 באוקטובר, ומה שקרה - - -     

משה רוט: סליחה

משה רוט:  סליחה, אפשר להנמיך שם את הרעש? תודה רבה

עודד פורר: ואז מגיע 7 באוקטובר, ומה שקרה ב-7 באוקטובר – וגם מאז – על ידי המרצחים, המפלצות מהחמאס, בהיבט של פגיעות מיניות, בהיבט של פגיעות בנשים, זה פשע מלחמה מסוגים שלדעתי לא נראו

עודד פורר:  אני לא יודע מתי ומי בכלל יכול לתאר או לשמוע את התיאורים של מה שקרה שם

עודד פורר:      במובן הזה, אדוני היושב-ראש, חברי הכנסת, אני חושב שפה יש תפקיד לכנסת כולה, לכל חבר וחברה בכנסת ישראל, להעלות את הנושא הזה על סדר-היום גם ברמה הבין-לאומית

עודד פורר:  תנועת MeToo, שיצאה והובילה מאבק כנגד אלימות מינית, כנגד פגיעות מיניות, וארגוני הנשים ברמה הבין-לאומית מצאו את עצמם – לא נמצאים במקום הנכון

עודד פורר:      שיהיה ברור

עודד פורר:  ב-7 באוקטובר, ברור לחלוטין איפה נמצא הרוע הטהור ואיפה נמצא הטוב; ברור לחלוטין מי בטובים ומי ברעים

עודד פורר:  ובמובנים האלה, מצופה מאיתנו לעמת – וגם לאמת, באל"ף – את כל הגופים הבין-לאומיים עם האמת הקשה הזאת שאנחנו נחשפים אליה רק עכשיו, עם עוד ועוד סיפורים ועוד ועוד תיאורים על מה שקרה שם ועל מה שקורה שם למי שאולי נשאר שם

עודד פורר:  זו משימה שאני חושב שכל חברי הכנסת צריכים לקחת על עצמם, לא רק חברות הכנסת או מי שזה בתוך העניין המגדרי

עודד פורר:  תודה, אדוני היושב-ראש

משה רוט: תודה רבה

משה רוט:  חברת הכנסת מירב בן ארי, בבקשה

מירב בן ארי: תודה, אדוני היושב-ראש, כנסת נכבדה, היום עוד פקיד מצוין, Civil Servant במלוא מובן המילה, הודיע שהוא מתפטר

מירב בן ארי:  מנהל האגף לרישוי כלי ירייה, מר ישראל אבישר – שהייתה לי הזכות לעבוד איתו בכנסת העשרים וארבע, כשהייתי יושבת-ראש הוועדה לביטחון פנים – הודיע היום על התפטרותו

מירב בן ארי:  עוד אחד שלא שרד את השר לכישלון לאומי; עוד מנהל אגף – אגב, אגף שקיבל אותות הצטיינות מהמדינה – אגף שנלקח בן ערובה –מילה קצת מורכבת בימים אלה – קורבן, אולי אפשר לומר חטוף של השר בן גביר, שלקח את האגף לרישוי כלי ירייה והפך אותו לסניף של עוצמה יהודית

מירב בן ארי:      האגף לרישוי כלי ירייה, מסתבר – איך לומר במילים – פתח סניפים

מירב בן ארי:  בסניפים האלה ישבו היועצים של בן גביר

מירב בן ארי:  היום, בדיון נוסף שהתקיים בוועדה, מסתבר שמראיון פרונטלי עברו לריאיון טלפוני

מירב בן ארי:  מי ראיין את המועמדים לכלי הנשק? בבקשה, מיקי, מי ראיין את המועמדים?     

מיקי לוי: בנות השירות הלאומי

מירב בן ארי: בנות השירות הלאומי

מירב בן ארי:  מה אמר לי היועץ שלו היום – עוד אחד מהכוכבים – גם לוחמת בקרקל נלחמת

מירב בן ארי:  אמרתי לו: אתה יודע כמה חודשים לוקח ללוחמת קרקל להכשיר את עצמה להיות לוחמת? הוא לקח בנות שירות לאומי, וביום אחד הכשיר אותן לעשות ראיון טלפוני

מירב בן ארי:  מה זה הדבר הזה? אבל השיא, זה שהוא לקח את היועצים שלו – הינה, אתה אומר לי, מיקי – היועצים שלו עשו ריאיון טלפוני

מירב בן ארי:       עכשיו, יבואו ויגידו לי: מה, את לא רוצה לתת כלי נשק? אז תתפלאו, בממשלה שלנו אחרי שומר חומות הגרף של בקשות לחלוקת נשק עף

מירב בן ארי:  אנשים בעכו ובלוד, בדרום, בצפון, התקשרו, המשטרה לא ענתה – זוכרים, שומר חומות, לא כזה מזמן – כולם רצו נשק

מירב בן ארי:  אנחנו, כממשלה, תגברנו בתקנים, באנשים שהוכשרו להיות פקידי רישוי, לא שמנו את החברים של בן גביר לענות לטלפונים

מירב בן ארי:      אתמול עשיתי כאן נאום על החברים של בצלאל

מירב בן ארי:  היום, החברים של בן גביר, מסתבר, עושים ראיונות טלפוניים, כדי להבין האם לתת נשק או לא לתת נשק

מיקי לוי: לתת

מיקי לוי:  רק לתת

מירב בן ארי: איזו בדיחה הממשלה הזאת

מירב בן ארי:  באמת, אני לא מצליחה להבין, אין לכם טיפה אחריות? הרי  הנשק הזה יכול לירות על כוחותינו; הרי הנשק הזה יכול להרוג אותה בבית שלה

מירב בן ארי:  איך בת שירות לאומי, שעברה הכשרה של יום אחד יכולה להחליט למי לתת נשק?     

משה רוט: תודה רבה

מירב בן ארי: אל תעצור, אני ארד לבד

מירב בן ארי:  איזה בושה זאת

משה רוט: לא עצרתי אותך

מירב בן ארי: לא, אל תעצור

מירב בן ארי:  עזוב, אני נכלמת

משה רוט: הייתי מלווה אותך אפילו

מירב בן ארי: אתה בסדר

מירב בן ארי:  אתה באמת בסדר

משה רוט: תודה

מירב בן ארי: כל הכבוד לך

מירב בן ארי:  אבל אתה יודע, כולכם צריכים לדאוג מזה

משה רוט: אני באמת דואג

משה רוט:  תודה רבה

משה רוט:  חברת הכנסת שלי טל מירון, בבקשה

משה רוט:  שלוש דקות לרשותך, גברתי

שלי טל מירון: תודה רבה, אדוני היושב בראש

שלי טל מירון:  ברשותך, אני אפנה בשפה האנגלית לארגוני הנשים שעודד דיבר עליהן קודם, והגיע הזמן שיפצו את פיהם וידברו

שלי טל מירון:       )נושאת דברים בשפה האנגלית

שלי טל מירון: (     

משה רוט: תודה רבה

משה רוט:  חבר הכנסת אריאל קלנר, בבקשה, שלוש דקות לרשותך

משה רוט:  אחריו – חבר הכנסת מיקי לוי

אריאל קלנר: אדוני היושב-ראש, כנסת נכבדה, "פתח מעולם לא ויתרה על הרובה ולא ויתרה על המאבק המזוין", כך אמר לפני שבוע בכיר הפתח תאופיק טיראווי בטון זועם ונעלב, לאחר שנשאל אם הפת"ח לא לוקחת חלק במלחמה עם ישראל

אריאל קלנר:  מנהיגים של חברה מתוקנת, נורמלית, אנושית, מנסים להתנער מפשעים נגד האנושות, ואילו ברשות הפלסטינית נעלבים כשהם לא חלק מפשעים כאלה

אריאל קלנר:       אולי הנתונים הבאים מסקר שפורסם ב-16 בנובמבר בקרב ערביי יו"ש יסביר משהו: 75% תומכים בטבח; 59% מצדיקים לחלוטין את פעולות חמאס בטבח; 98% בקרב ערביי יהודה ושומרון יותר גאים להיות פלסטינים עקב הטבח

אריאל קלנר:  אני הייתי מצפה שאנשים יתחבאו, יתביישו, יתנערו – אבל בחברה הערבית ביהודה ושומרון זה מקור לגאווה

אריאל קלנר:  שנים סיפרנו לעצמנו סיפורים ומעשיות ברוח שירו של שלום חנוך: "האויב שלך בדיוק כמוך"

אריאל קלנר:  אבל בסוף יש מציאות – האויב שלנו ממש לא כמונו

אריאל קלנר:  הוא יותר דומה לאויב שלנו משנות השלושים והארבעים של המאה הקודמת; האויב שהכניס אותנו לתאי הגזים, שרצח והשמיד אותנו – אנשים, נשים וטף – רק כי אנחנו יהודים

אריאל קלנר:       המציאות היא שעמלק נאצי יושב בעזה וגם ביהודה ושומרון

אריאל קלנר:  אתם יודעים למה לא קמה כאן ועדת חקירה על טבח אכזרי שבוצע בעמק חפר, כפר סבא ועפולה? רק מסיבה אחת: כי לא קמה כאן מדינה פלסטינית נאצית

אריאל קלנר:  יש דיבורים על רשות חדשה, רשות ישנה, רשות מתחדשת

אריאל קלנר:  המציאות היא שאין שם מנהיג אחד שאינו מחבל – לא מכחיש השואה אבו מאזן, לא ברגותי, לא רג'וב, לא טיראווי

אריאל קלנר:  ולא בכדי הקולקטיביות הפלסטינית המומצאת מרגע היווסדה שוללת קיום ריבונות יהודית בגבולות כלשהם בארץ ישראל, בין שנתחיל באש"ף, שהוקם בשנת 1964, ובין שנלך יותר אחורה בזמן אל שותפו של היטלר חאג' אמין אל-חוסייני, שרצה להקים לנו משרפות בעמק דותן

קריאה: יימח שמו וזכרו

אריאל קלנר: אומה חפצת חיים לא צריכה לחכות לטבח

אריאל קלנר:  יש להסיר את האיום של הרשות הפלסטינית, יש לפרז את השטח מנשק, יש לבצע דה-נאציפיקציה של האוכלוסייה ולעקור מהשורש את הלאומנות הפלסטינית הג'נוסיידית; יש לעבוד מול הנהגה מקומית שתתארגן במינהלות מקומיות; יש להסיר את האיום מעל מדינת ישראל לפני שיגיע אסון

אריאל קלנר:  תודה רבה

משה רוט: תודה רבה

משה רוט:  חבר הכנסת מיקי לוי, בבקשה, שלוש דקות לרשותך

משה רוט:  תודה

מיקי לוי: תודה רבה, אדוני היושב בראש

מיקי לוי:  לא, איני נגד תוכנית אופק חדש – אני לא

מיקי לוי:  אני בעד שוויון בין תלמיד חילוני לחרדי, אני בעד שוויון בין מורה חרדית למורה חילונית על פי התבחינים

מיקי לוי:  אבל – וזה אבל גדול – בתקציב שהבאתם אתמול יש סעיפים שניתן לבטל לטובת המילואימניקים – ותכף אני אפרט

מיקי לוי:      עומד ראש הממשלה בטלוויזיה ובנאום לאומה הוא אומר כי הצד שלנו מלינים על כך ש-30 מיליון שקל הם עבור זק"א

מיקי לוי:  לא – אנחנו בעד 30 מיליון שקל עבור זק"א

מיקי לוי:  אבל הינה הפירוט של סעיפים שניתן היה לבטל: 11 מיליון שקל – תיאום וקישור; 40 מיליון שקל – תגבור החינוך הדתי; 40 מיליון שקל – חיזוק זהות יהודית

מיקי לוי:  מה, אנחנו לא יודעים שאנחנו יהודים? אתם רוצים עכשיו לחזק את הזהות שלנו? 8

מיקי לוי: 7 מיליון שקל – מינהלת זהות יהודית – הקימו מינהלת; 27 מיליון שקל – תוכנית למניעת נשירה

קטי קטרין שטרית: מה רע בזה - - -       

מיקי לוי: אני אסביר לך, קטי, אני אסביר לך

קטי קטרין שטרית: זאת שנאה לחרדים, זאת שנאה לחרדים

מיקי לוי: עכשיו תהיי בשקט, עכשיו תהיי בשקט, עכשיו תהיי בשקט

מיקי לוי:  אמרתי שאני בעד - -     

קטי קטרין שטרית: איזו שנאה לחרדים

קטי קטרין שטרית:  תפסיקו כבר

מיקי לוי: - - עכשיו לא תפריעי לי

מיקי לוי:  אמרתי שאני בעד אופק חדש

קטי קטרין שטרית: איזו שנאה תהומית יש לכם

מיקי לוי: זה לא, זה לא - -      

קטי קטרין שטרית: זה כן

מיקי לוי: - - כי אני אמרתי שאני בעד אופק חדש

קטי קטרין שטרית: אופק חדש זה חשוב - - - אופק חדש

מיקי לוי: את מדברת שטויות ועכשיו את תהיי בשקט

קטי קטרין שטרית: אני לא אהיה בשקט

קטי קטרין שטרית:  חוצפה

משה רוט: חברת הכנסת שטרית

מיקי לוי: 50 מיליון שקל – מיזמי מורשת – חצופה

קטי קטרין שטרית: - - -     

מיקי לוי: חצופה, חצופה

מיקי לוי:  77 מיליון שקל – אדוני, אני מבקש שתחזיר לי את הזמן ותשתיק אותה

משה רוט: אני רק מבקש לא לפגוע בה

מיקי לוי: אני לא פוגע בה

מיקי לוי:  היא מפריעה לי

מיקי לוי:  אתה תגן על זכותי

משה רוט: גברת שטרית, שנייה

קטי קטרין שטרית: זהות יהודית של חלולים – זה כן

מיקי לוי: עכשיו תהיי בשקט, ותקשיבי לאן הסעיפים האלה צריכים ללכת

קטי קטרין שטרית: - - -     

משה רוט: תיתני לו

מיקי לוי: אמרתי – אל תתפלאי עליי שאני בעד אופק חדש ובעד שוויון, אבל אפשר - -      

קטי קטרין שטרית: אמרת - - -     

מיקי לוי: - - אפשר – תקשיבי - -      

משה רוט: חברת הכנסת שטרית, תני לו

מיקי לוי: - - אפשר וצריך לבטל סעיפים שלעת הזאת לא צריך, כמו שפירטתי – תקשיבי טוב – עבור מה

קטי קטרין שטרית: אני מקשיבה

מיקי לוי: אני שומע את זעקת המילואימניקים, העסקים שעזבו - - -     

קטי קטרין שטרית: זה החוק, זה החוק

מיקי לוי: אל תפריעי לי, אל תפריעי לי

מיקי לוי:  חצופה

סימון דוידסון: זה לא החוק - - -     

מיקי לוי: חצופה

מיקי לוי:  פשוט, קטי

מיקי לוי:  אני מתפלא עלייך

משה רוט: אדוני - - - תני לו לסיים את דברו

מיקי לוי: אמרתי שאני בעד שוויון, אבל ביטול שאפשר לבטל

מיקי לוי:  תקשיבי טוב, אני שומע את זעקת המילואימניקים

מיקי לוי:  העסקים שעזבו – מתלוננים

משה רוט: איזה מהם?     

מיקי לוי: תן לה לשמוע, אולי היא תבין על מה אני מדבר

מיקי לוי:  בואי, תקשיבי

מיקי לוי:  אני שומע את זעקת המילואימניקים

מיקי לוי:  העסקים שעזבו - - -     

משה רוט: משפט אחרון, בבקשה

מיקי לוי: לא הספקתי להגיד כלום

מיקי לוי:  היא הפריעה לי, תן לי עוד דקה

קטי קטרין שטרית: אני יודעת

קטי קטרין שטרית:  יש לי בן שם

קטי קטרין שטרית:  יש לי בן שם כבר למעלה מ-50 יום

מיקי לוי: את יודעת? תגידי לי מה השכר, תגידי לי מה השכר

קטי קטרין שטרית: תתבייש

קטי קטרין שטרית:  אני יודעת

משה רוט: חברת הכנסת קטי - - -     

מיקי לוי: תגידי לי מה השכר

קטי קטרין שטרית: הם לא עושים את החישוב הזה

קטי קטרין שטרית:  הם לא עושים, הם הולכים עם הרבה אהבה

מיקי לוי: תגידי לי מה השכר - - -     

קטי קטרין שטרית: הם הולכים עם אהבה

קטי קטרין שטרית:  הם לא הולכים בגלל הכסף

משה רוט: חברת הכנסת שטרית

מיקי לוי: תגידי לי מה השכר

מיקי לוי:  את לא יודעת אפילו

קטי קטרין שטרית: הם לא הולכים בגלל הכסף, ואנחנו נדאג להם

מיקי לוי: אינך יודעת מה שכר מילואימניק לשעה

מיקי לוי:  אינך יודעת אפילו

קטי קטרין שטרית: אנחנו נדאג להם

קטי קטרין שטרית:  האמן לי שנדאג להם

מיקי לוי: אינך יודעת

מיקי לוי:  תתביישי

קטי קטרין שטרית: לא אתם – אנחנו נדאג להם

קטי קטרין שטרית:  אתם תדאגו לחתולים

מיקי לוי: פשוט תתביישי

מיקי לוי:  פשוט תתביישי

משה רוט: חברת הכנסת, תני לו לסיים משפט אחרון

מיקי לוי: שכר מילואימניק לשעה – 12 שקלים ו-75 אגורות

מיקי לוי:  12 שקלים ו-75 אגורות

משה רוט: תודה רבה

משה רוט:  אדוני, נא לסיים

מיקי לוי: איזו בושה

מיקי לוי:  איזו בושה

מיקי לוי:  מדוע לא הבאתם את החלק הזה שהזכרתי מהכספים הקואליציוניים, שהיה בהחלט ניתן לוותר עליהם, בעבור המילואימניקים? 12 שקלים ו-75 אגורות לשעה

מיקי לוי:  עכשיו אני ארצה את התגובה שלך

מיקי לוי:  בושה

משה רוט: תודה רבה

משה רוט:  אחרי זה

משה רוט:  חבר הכנסת עמית הלוי, בבקשה, אחרון הדוברים

מיקי לוי: חצופה

מיקי לוי:  לא קיוויתי לזה ממך

מיקי לוי:  כשאני בא אומר שאני בעד אופק ובעד שוויון, אבל יש סעיפים שאפשר לתקן - - -     

קטי קטרין שטרית: - - -     

מיקי לוי: אפשר לבקר, בעבור המילואימניקים

קטי קטרין שטרית: תדבר עם אנשי האוצר

קטי קטרין שטרית:  הם לא מוכנים - - -     

משה רוט: חברי הכנסת

מיקי לוי: תתביישי

מיקי לוי:  את בושה

מיקי לוי:  קטי, את בושה

קטי קטרין שטרית: אנשי האוצר לא מוכנים

מיקי לוי: היית צריכה להיות בשקט

משה רוט: חברת הכנסת שטרית, כדאי לשמוע ולהקשיב למילים של חבר הכנסת עמית הלוי, אחרון הדוברים

משה רוט:  שלוש דקות לרשותך

קטי קטרין שטרית: למה לא הכנסתם את זה לבסיס?     

מיקי לוי: זה שקר

מיקי לוי:  12 שקלים ו-75 אגורות לשעת עבודה של מילואימניק

משה רוט: סליחה, אפשר לתת לחבר הכנסת לדבר?     

קטי קטרין שטרית: ולעבאס היה בסדר לתת את ה-50 מיליארד? על זה לא שמעתי אותך - - -     

מיקי לוי: זה עוד שקר אחד

קטי קטרין שטרית: הם נתנו לסטודנטים שלהם

קטי קטרין שטרית:  איפה המלחמות שלכם לסטודנטים שלנו?     

מיקי לוי: - - - לכי ללמוד

מיקי לוי:  את אותו תקציב נתתם בתקציב הזה

מיקי לוי:  את אותו תקציב

קטי קטרין שטרית: לא נלחמתם

מיקי לוי: זה שקר אחד גדול

קטי קטרין שטרית: אתה מדבר על בושה?     

מיקי לוי: אינך מצויה במספרים

מיקי לוי:  את לא יודעת

מיקי לוי:  את לא מבינה כלכלה

קטי קטרין שטרית: בסדר, אני לא מבינה כלכלה

משה רוט: חבר הכנסת לוי, חבל לחזור על אותו דבר פעם

יסמין פרידמן: קטי, עוד פעם אחת את מדברת על החתולים, אני מעלה על זה ציוץ

יסמין פרידמן:  תתמודדי עם מיליון פעילי בעלי חיים

יסמין פרידמן:  נראה אותך

קטי קטרין שטרית: יש לי גם בבית

משה רוט: סליחה, סליחה

משה רוט:  זהו, שמענו

משה רוט:  מיצינו, מיצינו

משה רוט:  חוזרים על עצמנו

מיקי לוי: 12 שקלים לשעה למילואימניקים

משה רוט: עוד פעם

משה רוט:  סליחה

משה רוט:  חבר הכנסת עמית הלוי, אני מתנצל

משה רוט:  שלוש דקות לרשותך

עמית הלוי: תודה

עמית הלוי:  אדוני היושב בראש, חברותיי וחבריי לכנסת, אזרחי ישראל, ובפרט חיילי ישראל

עמית הלוי:  חיילינו הגיבורים, אתם שמחרפים את נפשכם, שמוסרים את נפשכם בסמטאות עזה וחאן יונס, אתם קיבלתם השבוע פקודה – כנראה מאלוף הפיקוד – למחוק את הגרפיטי שציירתם על קירות בנייני עזה

עמית הלוי:  המפקדים אפילו דאגו לספק לכם גלונים של צבע, ופקדו עליכם לצבוע מחדש את כל הכתובות והסמלים שציירתם

עמית הלוי:      אז אני מבקש מכאן לומר למפקדי צה"ל – שכולנו כמובן מחזקים את ידם בפעולות המלחמה נגד האויב – ולהסביר להם מהו הגרפיטי הזה של חיילי צה"ל

שרון ניר: עמית, במחילה ממך, אל תיכנס לזה

עמית הלוי: סיסמאות הניצחון, שרון, הדגלים, מגיני דוד - - -     

שרון ניר: די כבר

שרון ניר:  די להחליש את המפקדים

עמית הלוי: לא מחליש

עמית הלוי:  להיפך, אני בא לחזק

עמית הלוי:  תקשיבי, ואני חושב שתצטרפי לזה

רון כץ: אתה רק מחליש

רון כץ:  זה רק מחליש

קריאות: - - -     

עמית הלוי: סיסמאות הניצחון האלו, הדגלים – אני אומר את זה אחרי שצלצלו אליי לא חייל אחד ולא שניים - -     

רון כץ: עושים לנו רע בעולם

רון כץ:  עושים לנו רע בעולם

עמית הלוי: - - ואני אומר את הדברים מפיהם של החיילים

עמית הלוי:  מה הסיסמאות שהם ציירו? מה אלה הדגלים? מה זה הגרפיטי הזה? מהן הכתובות הללו?     

רון כץ: אתה לא יכול - - -     

עמית הלוי: הרי הם כולם ביטויים של ניצחון טהור על האויב השטני הזה

עמית הלוי:  הרי מה זה הביטויים הללו? מהן הכתובות? מה זה כשחייל מצייר מוות לחמאס? מה זה כשהוא מצייר מגן דוד? מה זה?     

יסמין פרידמן: במה אתה מתעסק? נו, באמת

יסמין פרידמן:  עמית, במה אתה מתעסק? מה זה השטויות האלה? אין לך במה להתעסק? אלוהים

רון כץ: למה להיכנס לזה?     

עמית הלוי: לא רק שלא היה צריך לתת פקודה כזאת, רון כץ – למה להיכנס לזה? כי זאת פקודה שפגעה במורל, ואם אתה רוצה לחזק את מורל הלוחמים - - -     

רון כץ: אני סומך על המפקדים

רון כץ:  אני סומך על המפקדים

עמית הלוי: אם אתה רוצה לחזק, מותר להסביר גם

עמית הלוי:  מותר גם לנו להסביר, ומותר גם לנו לפקח

רון כץ: זה לא להסביר

רון כץ:  זה לתקוף את המפקדים

עמית הלוי: לא, זה להסביר למפקדים

רון כץ: זה לתקוף את המפקדים

עמית הלוי: אני אומר לך מה המפקדים היו צריכים לעשות

עמית הלוי:  אני אומר לך מה הרמטכ"ל היה צריך לעשות

רון כץ: אתה תוקף אותם

יסמין פרידמן: מי אתה שתסביר להם? בתור מה תסביר להם?     

עמית הלוי: אני מסביר

עמית הלוי:  אני לא תוקף

עמית הלוי:  ואני אומר לך מה הוא היה צריך לעשות

עמית הלוי:  הוא היה צריך לומר לדובר צה"ל לחלק חוברות לחיילים איזה סמלים לצייר, עם חנוכיות, עם מגני דוד, עם כתובות

יסמין פרידמן: תגיד לי, מה זה, גן חובה? מה זה, חוברת צביעה? מה יש לך?     

משה רוט: שנייה, שנייה

עמית הלוי: אתה יודע מה הוא היה צריך? הוא היה צריך לומר להם את הדמות של דוד שהופיעה בפסיפס בבית הכנסת בעזה, שמנצח את הפלישתים

עמית הלוי:  את הדמות הזאת הוא היה צריך לומר להם לצייר

רון כץ: זו השחתה

רון כץ:  זה נקרא השחתה

רון כץ:  זה נקרא השחתה, ואת אותו חייל אפשר להאשים לפי הדין הבין-לאומי

רון כץ:  לפחות כשאתה אומר פה, תבין מה אתה אומר

רון כץ:  תבין מה אתה אומר

עמית הלוי: שום בסיס חוקי אין לפקודה הזו, להבנתי

עמית הלוי:  תעלה, תסביר את הדין הבין-לאומי להבנתך

רון כץ: אין שום בעיה

רון כץ:  אני אעלה להסביר - - - אתה לא יכול לעשות את זה

עמית הלוי: שום בסיס חוקי אין לדבר הזה

עמית הלוי:      כשהרוסים, רון כץ - - -     

רון כץ: אתה לא יכול לעשות את זה

רון כץ:  אנחנו לא הרוסים

עמית הלוי: כשהרוסים ניצחו את הנאצים, על העמודים של בנייני הרייכסטאג חיילי הצבא הרוסי חקקו את השמות שלהם - -     

רון כץ: אנחנו לא הרוסים

רון כץ:  אנחנו הצבא הכי טוב והכי מוסרי, שעובד לפי פקודות - - -     

עמית הלוי: - - את המקומות שמהם הם הגיעו

עמית הלוי:  היו פקודות להניף את הדגלים

עמית הלוי:  היו חמישה דגלים שחולקו על ידי הצבא הרוסי, איך מנצחים את הנאצים

עמית הלוי:  כמה הקפדה הייתה על זה

רון כץ: אנחנו לא רוסים

רון כץ:  אנחנו לא רוסים

עמית הלוי: כשצילמו את התמונה מהפרלמנט, שאנחנו החרבנו – אתה שמחת מהתמונה הזאת, או הייתה לך בעיה עם התמונה הזאת?     

יסמין פרידמן: אף אחד לא דיבר על דגלים

רון כץ: אני מאוד שמחתי

עמית הלוי: אה, שמחת?     

רון כץ: זה נראה לך נורמלי לעלות ולהגיד: חיילי צה"ל, אל תקשיבו למפקדים? זה מה שאתה אומר

עמית הלוי: לא אמרתי את זה

רון כץ: זה מה שאתה אומר

עמית הלוי: אל תכניס לי מילים לפה

משה רוט: חבר הכנסת הלוי, משפט אחרון

רון כץ: זה מה שאתה אומר

עמית הלוי: לא אמרתי את זה

עמית הלוי:  לא אמרתי את זה

רון כץ: גם אנחנו רוצים שיציירו על כל עזה

רון כץ:  אבל אסור

רון כץ:  מה לעשות? אסור

משה רוט: סליחה, משפט אחרון

משה רוט:  נא לסיים

עמית הלוי: רון, המנהג הזה של לומר במקומי, ואחרי זה לומר שטעיתי – לא מתאים

רון כץ: אבל אסור, אסור

רון כץ:  יש חוק

רון כץ:  יש חוק

עמית הלוי: לא אמרתי את זה

משה רוט: חבר הכנסת כץ, תן לו לסיים

עמית הלוי: להבנתי, זה לא חוקי

עמית הלוי:  אין לזה שום בסיס חוקי, ואני כאן מבקש ממפקדי צה"ל לא לתת הנחיות כאלו אלא לשבח את מציירי הסיסמאות

עמית הלוי:      אני רוצה לומר לך לסיום, אדוני היושב-ראש, שהחיילים אמרו לי שאין בית אחד, שרון, אין בית אחד שלא היו בו חומר חמאסי, תמונות של רבי-מרצחים, של שאהידים - - -     

רון כץ: אז שישמידו הכול

עמית הלוי: לא רק לנקות את הזוהמה הזאת

עמית הלוי:  לא רק לנקות

משה רוט: תנו לו לסיים

משה רוט:  תם הזמן

משה רוט:  משפט אחרון

עמית הלוי: חלק מהניכוי של הזוהמה הזאת זה לחקוק על קירות ג'באליה ובית חאנון את ניצחון הטוב על הרשע; ניצחון האמת על השקר

עמית הלוי:  טוב שעשו את זה

משה רוט: תודה

יוראי להב-הרצנו: באמת, חברי הכנסת של הליכוד עסוקים בדברים החשובים בחיים, לצייר חנוכיות על קירות

יוראי להב-הרצנו:  נגמר במה להתעסק?         

משה רוט: תמה מסכת הדוברים

משה רוט:  אני מזמין את חבר הכנסת אופיר כץ לסכם את הדיון, בבקשה – הוא מוותר

משה רוט:  השרה גולן, נציגת הממשלה, בבקשה

מאי גולן: כנסת נכבדה, הממשלה תומכת בהצעת החוק

מאי גולן:  תודה רבה

רון כץ: ככה אנחנו אוהבים אותך

משה רוט: תודה רבה

משה רוט:       חברי הכנסת, נעבור להצבעה על הצעת חוק קליטת חיילים משוחררים (תיקון מס' 25) (מימון שכר לימוד מלא ללוחמים), התשפ"ד–2023, של חברי הכנסת אופיר כץ, אלי דלל, שרון ניר, מיכאל מרדכי ביטון וקבוצת חברי הכנסת, קריאה ראשונה

משה רוט:  אנא, תפסו את מקומותיכם – הצבעה

משה רוט: בעד ההצעה להעביר את הצעת החוק לוועדה – 32 

משה רוט: נמנעים – אין  

משה רוט: תוצאות ההצבעה – 32 בעד, אין מתנגדים ואין נמנעים

משה רוט:  אני קובע כי הצעת חוק קליטת חיילים משוחררים (תיקון מס' 25) (מימון שכר לימוד מלא ללוחמים), התשפ"ד–2023, של חברי הכנסת אופיר כץ, אלי דלל, שרון ניר, מיכאל מרדכי ביטון וקבוצת חברי הכנסת, אושרה בקריאה ראשונה ותעבור לדיון בוועדת החוץ והביטחון להכנתה לקריאה שנייה ושלישית

משה רוט: [רשומות (הצעות חוק, חוב' מ/1686)

משה רוט: ] 

משה רוט: חברי הכנסת, הנושא הבא על סדר-היום – הצעת חוק זכויות החולה (תיקון מס' 15) (מסירת מידע לזיהוי נפטר או קביעת סיבת מוות), התשפ"ד–2023, בקריאה ראשונה

משה רוט:  אני מזמין את שר הבריאות, חבר הכנסת אוריאל בוסו, להציג את הצעת החוק

משה רוט:  בבקשה, שר הבריאות

משה רוט:  ובהזדמנות זאת, בשם הכנסת, מזל טוב לרגל בר-מצוות הבן יצחק

משה רוט:  בשעה טובה ומוצלחת

משה רוט:  שתהיה לכם הרבה נחת

משה רוט:  לרשותך עשר דקות

הבריאות אוריאל בוסו: תודה רבה לך

הבריאות אוריאל בוסו:  אדוני היושב-ראש, חבריי חברי הכנסת, אני עולה לכאן להציג הצעת חוק

הבריאות אוריאל בוסו:  אני אספר לכם איך נולדה הצעת החוק הזו

הבריאות אוריאל בוסו:  תבינו את דברי ההסבר, אבל צריך להבין מה עומד מאחוריה

הבריאות אוריאל בוסו:  פנה אליי מנכ"ל חברת החשמל שבועיים-שלושה אחרי האסון של 7 באוקטובר, והוא אמר לי: תקשיב, יש לי עובד חברת חשמל שכבר נפטר, ואין לו תעודת פטירה

הבריאות אוריאל בוסו:  אמרתי לו: מה זאת אומרת? אבל הוא כבר נפטר

הבריאות אוריאל בוסו:  יש סיבת מוות וכו'

הבריאות אוריאל בוסו:  הוא אמר לי: הוא כבר נפטר

הבריאות אוריאל בוסו:  אמרתי לו: אז מה זה רלוונטי? בדרך כלל צריך תעודת פטירה בשביל לקבור ולאפשר את התהליך

הבריאות אוריאל בוסו:  אז הוא אמר לי: אבל צריך תעודה בשביל לרשום גם במשרד הפנים, הזכויות וכו'

הבריאות אוריאל בוסו:  התחלתי להתעניין בנושא - -      

משה רוט: סליחה, חברי הכנסת, שווה וראוי לשמוע את דברי השר

הבריאות אוריאל בוסו: - - ואז מסתבר שיש שם סיבת מוות, וכל הנושא כביכול של הטבח הנורא נמצא גם כן בהליך חקירתי, והסמכויות מחולקות – מה רושמים שם, מה הסיבה, וזה מאפשר להוציא תעודה מסודרת

הבריאות אוריאל בוסו:       לכן, חבריי חברי הכנסת, אדוני היושב-ראש, הצעת החוק המונחת לפניכם מבקשת לעגן בחוק את האפשרות של רופא המכון לרפואה משפטית ורופא לשכת בריאות מחוזית לקבל גישה למידע רפואי של נפטרים לשם זיהוי נפטרים אלמונים או לצורך קביעת סיבת מוות, וזאת במטרה לאפשר את הבאתם לקבורה של נפטרים במהירות האפשרית

הבריאות אוריאל בוסו:      ביום כ"ב בתשרי התשפ"ד, 7 באוקטובר הארור 2023, החלה מתקפת טרור רצחנית מרצועת עזה, שבמסגרתה חדרו מאות מחבלים ליישובים מדרום ותקפו באכזריות אזרחים וחיילים

הבריאות אוריאל בוסו:  במתקפת הטרור האכזרית נרצחו כמעט 1,400 אזרחים וחיילים

הבריאות אוריאל בוסו:  על העבודה הרגישה והמורכבת של זיהוי חללי המלחמה הרבים אחראים הצבא ומשטרת ישראל בסיוע המכון הלאומי לרפואה משפטית, הפועל תחת משרד הבריאות

הבריאות אוריאל בוסו:       תפקידו של הצוות המקצועי במכון כולל ביצוע בדיקות שמטרתן קביעת זהותם של נפטרים אלמונים באופן מדעי וגילוי סיבת המוות של נפטרים

הבריאות אוריאל בוסו:  לצורך מילוי תפקידים אלו נדרשים מומחי המכון לקבל רשומות רפואיות ממוסדות רפואיים, על פי רוב בלעדיהם לא ניתן להתחיל בביצוע הנתיחה שלאחר המוות או להשלים את תהליך הזיהוי המדעי או את חוות הדעת בדבר סיבת המוות

הבריאות אוריאל בוסו:      בנוסף, בהתאם לסעיף 8 לפקודת בריאות העם 1940, גם רופא לשכת בריאות מחוזית או רופאים שהוסמכו לכך על ידי המנהל נדרשים במסגרת מילוי הודעת הפטירה לקבוע את סיבת המוות במצבים שבהם לא נקבעה סיבת המוות על ידי רופא אחר, ולשם כך נדרשים לקבל את הרשומות הרפואיות של המנתחים

הבריאות אוריאל בוסו:  מי שמכיר ולא יודע, כשיש גם כן מוות בלתי שגרתי בבית או משהו אחר, בודקים שזו לא התאבדות, או שזה לא יהיה חלילה רצח

הבריאות אוריאל בוסו:      מטרת התיקון היא להעביר ולעגן את הפרשנות המשפטית שלפיה פעולות אלה של זיהוי מדעי של נפטרים אלמונים ושל קביעת סיבת מוות של נפטרים הן חלק מפעולות שמוגדרות טיפול רפואי

הבריאות אוריאל בוסו:  פרשנות זו היא בסיס להעברת מידע רפואי לרופא המכון ולרופאים בלשכות הבריאות המחוזיות, בהתאם לסעיף 20(א)(3) לחוק זכויות החולה, התשנ"ו–1996

הבריאות אוריאל בוסו:       מתן האפשרות להעברת המידע הרפואי באופן ישיר לרופאי המכון ולרופאי לשכות הבריאות לצורך ביצוע תפקידם חלף שימוש באמצעים אחרים, הכוללים הסתייעות במשטרת ישראל והוצאת צווים שיפוטיים, מאפשר לייעל ולזרז את הליך זיהוי נפטרים אלמונים ואת הליך קביעת סיבת המוות, ומאפשר את הבאתם של נפטרים לקבורה בהקדם האפשרי

הבריאות אוריאל בוסו:       תכלית זו חיונית בעיתות שגרה וביתר שאת במקרה של אירועי חירום, כדוגמת המתקפה הרצחנית ב-7 באוקטובר ובאירועי חירום אחרים, כגון אסונות טבע או אסונות אזרחיים

הבריאות אוריאל בוסו:  ולכן, רבותיי חברי הכנסת, אבקש מהחברים ומהכנסת לאשר הצעת חוק זו בשביל שנוכל להריץ אותה כמה שיותר מהר

הבריאות אוריאל בוסו:  אנחנו עדיין נמצאים באירועים, לצערנו המכון עדיין פועל

הבריאות אוריאל בוסו:  יש עוד דברים שתשמעו בהמשך, דברים שהמכון עשה ועושה גם בימים אלו, חלקם מתפרסמים

הבריאות אוריאל בוסו:  ראיתם את הפרסום ביום שישי, למשל, שיש עוד כמה נפטרים שנקבעה סיבת המוות שלהם לאחר הליך מאוד מורכב וחשוב ביחד עם הרב הראשי לישראל, השר לשירותי דת, אמ"ן, כמובן, ומשרד הבריאות ובראשם המכון לרפואה משפטית, שהביאו ממצאים מאוד מאוד ברורים ואפשרו לקבוע הליכים מאוד ברורים, עד כדי התרת עגונה

הבריאות אוריאל בוסו:  אחד מהמקרים האלה הוא התרת עגונה לכל דבר, כשלמרות שבחלקם אין אפילו גופה או נפטר, יכולים לקבוע

הבריאות אוריאל בוסו:      ולכן, הפעולות הללו שאנחנו עושים ושעושים שם במכון הן עבודת קודש, ואני רוצה לברך כאן ולהודות לעובדי המכון המסורים, שעושים עבודת קודש במהלך כל השנה

הבריאות אוריאל בוסו:  אנשים לא יודעים, אנחנו מתקשרים אליהם ב-19:00, ב-20:00, לפעמים זו תאונת דרכים – אין דבר כזה רגילה, אבל תאונת דרכים שגרתית שקורית; סיבת מוות במקום – משפחה רוצה כבר בערב לעשות קבורה ואין רופא – מביאים רופאים תורנים בערב, עובדים ביום שישי, במוצאי שבת לפעמים ובזמנים אחרים ועושים עבודת קודש שמצילה חיים

הבריאות אוריאל בוסו:  ולכן על אחת כמה וכמה שהם עבדו בתקופה האחרונה, מאז אירוע הטרור הרצחני הזה, תחת לחץ בלתי אפשרי

הבריאות אוריאל בוסו:  צריך לזכור שאין הרבה רופאים משפטיים פתולוגיים במדינת ישראל, זה מאוד ממוספר

הבריאות אוריאל בוסו:  הבאנו גם מתנדבים

הבריאות אוריאל בוסו:  עשיתי סיור במכון

הבריאות אוריאל בוסו:  יושב-ראש ועדת הבריאות, חבר הכנסת יונתן מישרקי, גם כן מטפל ועשה דיונים אצלו

הבריאות אוריאל בוסו:       אני גם פונה מכאן לאנשי האוצר – בימים אלו יש לי דיון מאוד עמוק איתם, להסביר להם באופן חד-משמעי

הבריאות אוריאל בוסו:  כולם מהללים ומשבחים אותם, אבל כשאנחנו רוצים לשלם להם את השעות הנוספות, את המשמרות הבלתי-נורמליות שהם עשו, 300 שעות גם כן, ולא שיחקו שם לא שחמט ולא דמקה אלא עבדו תחת לחץ בצורה נוראית, בחוסר תנאים, חלק מהם מתנדבים – מתחילים אנשי האוצר או החשב הכללי להגיד לנו שעוד אי-אפשר לשלם טכנית

הבריאות אוריאל בוסו:  זה לא מתקבל על הדעת

הבריאות אוריאל בוסו:  אני הבטחתי להם, וגם מנכ"ל המשרד, שעד השקל האחרון כולם יקבלו

הבריאות אוריאל בוסו:       וברור שאני מודה להם בשם כל אזרחי מדינת ישראל

הבריאות אוריאל בוסו:  הם עשו עבודת קודש

הבריאות אוריאל בוסו:  זה אחד המכונים הידועים במקצועיות שלהם ברמה עולמית, ואנחנו צריכים לסמוך עליהם

הבריאות אוריאל בוסו:  הנתונים שמביאים להם, שגורמים להם לקבל החלטות מאוד משמעותיות, זה על ידי עבודה מקצועית שלהם, ולכן אני מודה להם על כך

הבריאות אוריאל בוסו:  חברי הכנסת, נא לאשר את ההצעה הזאת

הבריאות אוריאל בוסו:  תודה רבה

משה רוט: תודה רבה, אדוני השר

משה רוט:  אני רק רוצה לציין, אדוני השר, שאין כזה, אין דומה לו אפילו בעולם, בעולם – אין התייחסות כזו הן לנושא של כבוד המת והן לנושא הזה של בירור המוות

משה רוט:  אין לכך אח ורע

משה רוט:  זו ייחודיות שיש אך ורק פה, במדינת ישראל, והאנשים האלה באמת ראויים לכל שבח

משה רוט:       נעבור לדיון האישי

משה רוט:  ראשונת הדוברים, חברת הכנסת טלי גוטליב – מוותרת; חבר הכנסת גלעד קריב – אינו נוכח

משה רוט:  חברי הכנסת נאור שירי, בבקשה

משה רוט:  שלוש דקות לרשותך

נאור שירי: תודה רבה, אדוני היושב-ראש

נאור שירי:  חבריי חברי הכנסת, ראשית אני רוצה לפתוח במילים טובות – השר מרגי, השר בוסו ושרי וחברי הכנסת מש"ס, אפילו ינון אזולאי – להחמיא לכם על העבודה

נאור שירי:  השר הבכיר בוועדת הכספים והמתאם בין כל האופוזיציה, הקואליציה והחברה האזרחית, ינון אזולאי, אני רוצה להחמיא לכם על הדבר הראשון והמתבקש שעשיתם

נאור שירי:  ירדתם לשטח, הבנתם את הקשיים, עשיתם את העבודה, ואני רוצה באמת להחמיא לכם כי זה לא משהו שנאמר מספיק, לדעתי, אבל נאמר קצת

נאור שירי:  וזהו, ינון, אני עובר לצד שאתה אוהב

נאור שירי:      גברתי השרה – ודווקא טוב שהשרים פה – השירות הציבורי במדינת ישראל עובד בצורה שאין לתאר, בטח ובטח נוכח המציאות הקשה שלנו בימים האלו – גם העומס, גם האיכות, גם המראות, כל מה שאנחנו רואים וחווים

נאור שירי:  וגם כששר הרווחה – שר רווחה, אדוני השר מרגי, דקה מזמנכם, כי חשוב לי שתקשיבו

נאור שירי:  סליחה, מיכאל ביטון

נאור שירי:       השירות הציבורי במדינת ישראל במשבר

נאור שירי:  ואתם רואים, כל דבר שאתם רואים ורוצים לעשות, אתה עכשיו הסתובבת במלונות והבנת שיש בעיה מסוימת בעולמות הרווחה, או לא משנה – עולמות הבריאות או עולמות הדת – ציינתם שישר ישב המנכ"ל, ישר ישב אותו מנהל אגף ופתר את הבעיה

נאור שירי:  תקן אותי אם אני טועה

נאור שירי:  המחויבות שלהם בשבתות, חגים, לטוס לחו"ל, לחזור לפה, לכנסת, לענות על שאלות מציקות של חברי הכנסת – עושים עבודתם נאמנה

נאור שירי:       ולמה אני מציין את זה – עכשיו אתה לגמרי יכול לחזור לדבר עם מיכאל ביטון – כי אני רוצה שתסתכלו, חבריי חברי הכנסת, איך בחר השר לביטחון לאומי להיפרד מאותו מנהל אגף רישוי, לא משנה מה הסיבות לעזיבתו, לא משנה שהוא התפטר

מיקי לוי: יוצא שב"כ

נאור שירי: יוצא שב"כ, לא משנה

נאור שירי:  משרת ציבור בדרג הגבוה במינהל הציבורי במדינת ישראל – שימו לב, הוא היום מתפטר, שם בצד למה

נאור שירי:  "המדיניות שלי לגבי חלוקת נשקים לאזרחי ישראל העומדים בקריטריונים ברורה והמשכית

נאור שירי:  מי שלא ממשיך לבצע את המדיניות - - -" – שימו לב – "ונלחץ בשל התקפת השמאל בוועדות כאלו ואחרות, אכן לא יכול להמשיך כמנהל אגף כלי ירייה" בשעה שישראל עומדת במלחמה, "וכי יש לחמש כמה שיותר אזרחים אשר עומדים בקריטריונים"

נאור שירי:      באמת, בן אדם עם אפס קלאס, באפס מודעות, אפס הכרת הטוב לבן אדם שפשוט עשה עבודה – תסכים איתו, לא תסכים איתו

נאור שירי:  אנחנו כמדינת ישראל ותושבי ותושבות מדינת ישראל ראויים לאנשים בשירות הציבורי – משפט אחרון – ראויים לאנשים איכותיים

נאור שירי:  מי ירצה לבוא לעבוד בשירות הציבורי, לעשות עבודה ברמה גבוהה כשאלה השרים, כשזו הכרת הטוב על שלוש שנים של עבודה, אם אתה מסכים איתו על מה שהוא אמר בוועדה או לא מסכים איתו, מי ירצה לבוא לעבוד איתך? איך אנחנו כתושבים במדינת ישראל נקבל שירות ברמה גבוהה אם אלו השרים שלנו, ברמה אפסית?      

משה רוט: תודה רבה

משה רוט: לפני שנזמין את הדובר הבא – הודעה למזכירות הכנסת

משה רוט:  בבקשה

אלינור ימין: ברשות יושב-ראש הישיבה, הינני מתכבדת להודיעכם, כי הונחו על שולחן הכנסת מסקנות ועדת העבודה והרווחה בעקבות דיון מהיר בהצעתם של חברי הכנסת מירב כהן ואלון שוסטר בנושא: קריסת מרכזי היום לקשישים

אלינור ימין:  תודה

משה רוט: תודה רבה

משה רוט:  (קריאה ראשונה)     

משה רוט: חבר הכנסת עידן רול – איננו

משה רוט:  חבר הכנסת עודד פורר, בבקשה

משה רוט:  שלוש דקות לרשותך, אדוני

משה רוט:  בבקשה

עודד פורר: אדוני היושב בראש, חברי הכנסת, גברתי השרה, מתחילת המלחמה 34 טילים וכלי טיס בלתי מאוישים נורו לכיוון העיר אילת מהחות'ים התימנים

עודד פורר:  אתמול דווח על שלוש ספינות במים הבין-לאומיים שהותקפו על ידי החות'ים מתימן במטרה לפגוע בספינות ישראליות – אחת ניזוקה משמעותית

עודד פורר:  ב-7 באוקטובר גם השתלטו על ספינה הקשורה בישראל

עודד פורר:  אני מחפש לראות איך הגיבה ממשלת ישראל

עודד פורר:  איך הגיבה ממשלת ישראל על זה שנורים טילים על העיר הדרומית שלה, על זה שרוצים לחסום את נתיבי השיט?     עכשיו, אתם יודעים מה המשמעות של חסימת נתיבי השיט, חברת הכנסת גוטליב? כשספינות ישראליות לא יוכלו לשוט שם באזור באב אל-מנדב בגלל ההתקפות האלה - -      

משה רוט: חס ושלום

עודד פורר: - - ועליית מחירי הביטוח, הן יצטרכו להקיף את כל אפריקה

עודד פורר:  עוד 30 ימי הפלגה – כמה זה עולה לנו? כמה זמן עד שהציוד הזה יגיע, ומי בכלל ירצה להתקשר עם איזו ספינה ישראלית כדי לעשות הובלה, ולאן תלך ההובלה הימית? אז שואלים אותי, אז איך ממשלת ישראל צריכה להגיב? מה צריך להגיב? איך נדע איך מגיבים על זה שירו עלינו 34 טילים וכלי טיס בלתי מאוישים? אז אני אלך למה היינו אמורים ללמוד מהקונספציה שהיינו בה עד 7 באוקטובר; הרי עד 7 באוקטובר, כשהיו נורות רקטות על מדינת ישראל, וכיפת ברזל מצליחה ליירט אותם – מה טוב, לא חייבים להגיב

עודד פורר:  אף אחד לא נפגע

עודד פורר:       על ירי הרקטות על מדינת ישראל לפני 7 באוקטובר היינו צריכים להגיב כאילו אחת הרקטות פגעה והרגה, ובהתאם לזה היינו צריכים לעשות את התגובה, לא בהתאם ליכולת שלנו ליירט אותן

עודד פורר:  הוא הדין עם הטילים מתימן: אם אחד מהטילים האלה היה פוגע בבית מלון מאוכלס, אחד מהטילים האלה היה הורג את מי שנמצא באילת, ברור לחלוטין שהייתה תגובה קשה של ממשלת ישראל

עודד פורר:  אתם יודעים מה, אולי לי ברור, אני כבר לא יודע, אבל נראה שכן

עודד פורר:  זאת התגובה שצריכה להיות עכשיו, כאילו אחד הטילים פגע, ולא להסתמך על זה שישנן מערכות הגנה ולחכות עוד ועוד ועוד

עודד פורר:  כי מה המשמעות? המשמעות היא שאנחנו רק מסמנים לכל מי שנמצא פה בסביבה שאפשר לירות טילים חופשי על מדינת ישראל, וזה יעבור ללא תגובה

עודד פורר:       את הפטנט הזה הכרנו עד 7 באוקטובר

עודד פורר:  אז אם מישהו פה רוצה לדבר על קונספציה ולהגיד לי שהקונספציה השתנתה – הקונספציה תשתנה כשיתחילו להגיב על ירי טילים כאילו הם פגעו, ולא רק אחרי שהם יפגעו

משה רוט: תודה רבה

משה רוט:  חברת הכנסת מירב בן ארי, בבקשה

מירב בן ארי: תודה, אדוני היושב בראש

מירב בן ארי:  כנסת נכבדה, ביום חמישי האחרון חוסל בזירת פיגוע יובל דורון קסטלמן בן ה-38 ממבשרת ציון

מירב בן ארי:  קסטלמן היה הראשון שירה לעבר המחבלים בזירת הפיגוע בירושלים ביום חמישי

מירב בן ארי:  לאחר שחיסל את המחבלים, הוא נראה בסרטון משליך את הנשק, פושט את מעילו, מרים את ידיו, ומפציר בפני חיילים שהגיעו לזירה לא לירות בו

מירב בן ארי:  לצערנו, מעבר לכל הכדורים שירו בו, כדור אחד פגע לו בלסת, ולכן הוא לא הצליח לצעוק יותר

מירב בן ארי:  החיילים שעברו בסביבה חשבו שהוא מחבל, ולכן ירו בו

מירב בן ארי:      קסטלמן היה איש טוב, אמיץ, ישר דרך, הסתער לבדו על המחבלים – מי שראה את הסרטון ראה שהוא ממש עצר את רכבו ונכנס לאירוע, הציל חיי רבים

מירב בן ארי:  לצערנו, הוא נורה ונפל על הקרקע, ולבסוף מת מפצעיו בבית החולים

מירב בן ארי:  נזכיר שהוא גם היה פצוע בשטח, אבל מכיוון שכמעט עשר דקות אף אחד לא ניגש אליו, בסוף נאלצו לקבוע את מותו בבית החולים

מירב בן ארי:       העניין הזה נורא בעיניי מכמה בחינות: אחד, מוות מיותר של אזרח אמיץ שחתר למגע, והוא היה נותר בחיים אם החיילים לא היו מתנהלים בצורה שבה הם טעו

מירב בן ארי:  שנית, צריך לומר כאן משהו שמשום מה כל הזמן חוששים לומר: לא יורים באדם שלא מהווה סכנה גם אם הוא פצוע; בטח שאם הוא פצוע ונכנע ומתפרק מנשקו, גם אם הוא ערבי וגם אם הוא יהודי – לא יורים בו

מירב בן ארי:  הוא מרים ידיים, לא יורים בו

מירב בן ארי:  למה אין פה אף מנהיג שמסוגל לבוא ולומר את זה, שלא יורים באדם שמרים ידיים במדינה מתוקנת?      

קריאה: ברור

מירב בן ארי: אז מסתבר שזה לא ברור, כי אולי אם זה היה ברור, לא היו יורים בו, ויובל היה איתנו

מירב בן ארי:  לבוא אחרי זה, באמת, ולהגיד בתגובה המחפירה הזאת של "אלה החיים", ואחרי זה לתקן ולהוציא סרטון – מזל שראש הממשלה התעשת והוציא סרטון על גיבור ישראל, מעשה גבורה עילאי, משפחה ציונית מופלאה, מלח הארץ – 50 שעות אחרי האירוע, 50 שעות שבה המשפחה יושבת ומבינה שבנה היקר – ואני שמעתי אותם מדברים – איבד את חייו סתם; 50 שעות לקח לראש הממשלה להוציא הודעה ולדבר עם המשפחה

מירב בן ארי:  כך אחריו גם שר החידלון, שהגיע כמובן לזירה, מייד בא ואמר בזירה שזה בזכות רפורמת כלי הנשק – מה הקשר בכלל? זה חייל מילואים שקיבל נשק, אין שום קשר לזה, במקום לקחת טיפה אחריות

מירב בן ארי:      ואני חייבת להגיד באופן אישי, אני ביום חמישי גיניתי את האירוע

מירב בן ארי:  מיום חמישי עד מוצאי שבת לא הפסיקו לקלל אותי ברשתות החברתיות, מכיוון שכבר ביום שישי באתי ואמרתי שההתנהגות שלהם הייתה מחפירה, וכך לא מתנהגים חיילי צה"ל

מירב בן ארי:  אני לפחות שמחה שצה"ל, המשטרה והשב"כ חוקרים את המקרה

מירב בן ארי:  טוב יעשו אם אותם אנשים יישפטו וישלמו את חובם לחברה

מירב בן ארי:  זה לא יחזיר את יובל הביתה, אבל לפחות זה ילמד באיזו חברה אנחנו – מתוקנת

מירב בן ארי:  תודה

משה רוט: תודה רבה

משה רוט:  חבר הכנסת אריאל קלנר – לא נוכח

משה רוט:  חבר הכנסת מיקי לוי, בבקשה

מיקי לוי:  אדוני היושב בראש, אני חוזר על הנאום הקודם שלי בניחותא לטובתה של חברת הכנסת שטרית

מיקי לוי:  אני אומר פעם נוספת: אני בעד אופק חדש; אני בעד שוויון בין תלמיד חרדי לתלמיד חילוני; אני בעד שוויון בין מורה חילונית למורה חרדית

מיקי לוי:  אני אתחיל עכשיו סדר הפוך, כדי שהיא תבין

מיקי לוי:  אני שומע את זעקות המילואימניקים, העסקים שעזבו מתמוטטים

מיקי לוי:  הדרישות לתשלום מיסים, בימים אלה מגיע טופס מהמדינה – לא יאומן

מיקי לוי:  הבנקים לוחצים את המילואימניקים לשלם תשלומים שונים

מיקי לוי:  מילואימניקים נקלעו לקשיים כלכליים בגלל המלחמה

מיקי לוי:       ואני אומר – ושמעתי את זה גם מאנשי הליכוד מההדלפות שיצאו מהישיבה שלכם – בימים האלה לא צריך כספים קואליציוניים, ואיני מדבר על כל הכספים הקואליציוניים

מיקי לוי:  אני מדבר על סעיפים שהיה ניתן לוותר עליהם בימים טרופיים אלה לטובת המילואימניקים

מיקי לוי:  ואני חוזר על אותם סעיפים – תקשיבי, בבקשה, חברתי קטי שטרית, תקשיבי – אותם סעיפים: 11 מיליון שקל – תיאום בקישור; 40 מיליון – תגבור החינוך הדתי; 40 מיליון – חיזוק זהות יהודית; 8

מיקי לוי: 7 מיליון – מינהלת זהות יהודית, משכורות; 27 מיליון – מניעת נשירה; 50 מיליון – קידום מיזמי מורשת; 77 מיליון – תמיכה בתרבות

מיקי לוי:       את כל הסעיפים האלה ניתן היה לדחות לשנה הבאה

מיקי לוי:  אתם יודעים למה? כי שכר השעה למילואימניק הוא 12 שקלים – גברתי, את מפריעה לי

מיקי לוי:  אדוני כץ, חבר הכנסת כץ

מיקי לוי:  254 מיליון, את הסעיפים שאמרתי היה אפשר להפריש לטובת המילואימניקים

מיקי לוי:  שעת עבודה של מילואימניק כרגע בשירות – 12 שקלים ו-75 אגורות, 12 שקלים ו-75 אגורות

מיקי לוי:  הוא מקבל 306 שקלים ליום, תחלקו ל-24, כי הוא כל הזמן נמצא במלחמה, כי הוא כל הזמן במילואים

מיקי לוי:  ואת הסעיפים האלה, שהיה אפשר לממש בשנה הבאה, היה אפשר לתת למילואימניקים

מיקי לוי:       על מה צעקת לעברי? כל מה שביקשתי לומר הוא שהסעיפים האלה אינם סעיפים דחופים, שהיה אפשר להסיט אותם

מיקי לוי:  254 מיליון שקלים לטובת מילואימניקים, מילואימניק שמרוויח 12 שקלים ו-75 אגורות לשעה

מיקי לוי:  הבייביסיטר אצל הבת שלי מקבל 40, 50 ו-60 שקלים לשעה

מיקי לוי:  על מה אנחנו מלינים? על מה היו צעקות פה? את הסעיפים האלה בהחלט – אמר חבר הכנסת יולי אדלשטיין ברוב היושרה שלו: לא עת כספים קואליציוניים

מיקי לוי:  ותסתכלו, לא דיברתי על 1

מיקי לוי: 3 מיליארד שקל שמגיע – אין לי בעיה עם זה, אין לי בעיה – לאופק חדש ולכל הסיפור של החינוך

משה רוט: תודה רבה, אדוני

מיקי לוי: יש לי בעיה עם הסעיפים האלה, שהיה אפשר לצמצם לטובת המילואימניקים - -     

משה רוט: תודה רבה

מיקי לוי: - - אלא אם כן את, חברת הכנסת שטרית, נגד המילואימניקים

משה רוט: תודה רבה לך

משה רוט:  חלילה

קטי קטרין שטרית: אתה חצוף

קטי קטרין שטרית:  אתה חצוף

קטי קטרין שטרית:  אתה, אל תגיד לי שאני נגד המילואימניקים

קטי קטרין שטרית:  תתבייש לך

קטי קטרין שטרית:  הבן שלי שם מיום אחרי, יום אחרי האסון, עד היום לא חזר

קטי קטרין שטרית:  ויש לו חברה, והחברה שלו קורסת

קטי קטרין שטרית:  אתה אומר לי - - -      

משה רוט: חברת כנסת שטרית

מיכל מרים וולדיגר: למה אתה עושה ככה עם היד?     

קטי קטרין שטרית: תתבייש לך

קטי קטרין שטרית:  חבר הכנסת מיקי, אתה צבוע

קטי קטרין שטרית:  אתה צבוע

קטי קטרין שטרית:  אתה לא דואג למילואימניקים

קטי קטרין שטרית:  אם היית דואג, היית בא לוועדות

משה רוט: חברת הכנסת שטרית, כולנו, חברת הכנסת שטרית, כולנו, כולנו, כל הכנסת וכל העם כולו מצדיעים לאימא של כל חייל, בכללם - - -     

מיקי לוי: אני כל יום מנהל את הוועדה שלי

מיקי לוי:  לכי תבדקי

מיקי לוי:  לכי תבדקי

מיקי לוי:  בכל יום אני מגיע

מיקי לוי:  בכל יום אני מגיע לוועדה שלי

קטי קטרין שטרית: תתבייש לך

קטי קטרין שטרית:  תתבייש לך

מיקי לוי: בכל יום שעות העבודה שלי יותר ממך

משה רוט: חברת הכנסת שטרית, חברת הכנסת שטרית

מיקי לוי: בכל יום אני מנהל את הוועדה לביקורת המדינה

מיקי לוי:  על מה את מדברת?     

קטי קטרין שטרית: תתבייש לך

מיקי לוי: חצופה

מיקי לוי:  חצופה

משה רוט: חברת הכנסת שטרית

קטי קטרין שטרית: השנאה שלכם כלפי החרדים הוציאה אתכם מדעתכם

מיקי לוי: את חצופה, את חצופה

מיקי לוי:  את חצופה

משה רוט: חברת הכנסת שטרית

מיקי לוי: את חצופה - - -     

קטי קטרין שטרית: זאת הסיבה שלכם

קטי קטרין שטרית:  תתבייש לך

קטי קטרין שטרית:  לא ראיתי אותך בחמ"ל

קטי קטרין שטרית:  לא ראיתי אותך בחמ"ל

קטי קטרין שטרית:  לא ראיתי אותך הרבה

משה רוט: חברת הכנסת שטרית, אנא

משה רוט:  חברת הכנסת שטרית, אני מבקש, אנא שימי לב למה שאני אומר לך

משה רוט:  חברת הכנסת, העם כולו מצדיע לכל אימא של חייל, ולכל אימא, כמו שאת

קטי קטרין שטרית: הוא לא ראוי שאני אגיב

קטי קטרין שטרית:  הוא לא ראוי

קטי קטרין שטרית:  אני לא אתן - - -      

מיקי לוי: תקשיבי טוב, אל תלמדי אותי מי ראוי

מיקי לוי:  אל תלמדי אותי מי ראוי

משה רוט: אז זה יכול להיות לך לכבוד שכל העם איתך

קטי קטרין שטרית: תתבייש לך

קטי קטרין שטרית:  בימים כאלה שבהם צריך להתאחד, הוא רק מוסיף שנאה

מיקי לוי: על מה את צועקת? על מה?     

משה רוט: חבר הכנסת עופר כסיף, בבקשה

קטי קטרין שטרית: - - - יושב-ראש הכנסת

מיקי לוי: להפך

מיקי לוי:  מי שעושה את זה הוא את

מיקי לוי:  תתביישי

מיקי לוי:  בושה

עופר כסיף: כשיהיה שקט, אני אתחיל

משה רוט: אני לא מפעיל את הזמן

משה רוט:  Take it easy

משה רוט:  Don’t worry

משה רוט:  חבר הכנסת, בבקשה

עופר כסיף: כבוד היושב-ראש, חברי הכנסת, ב-7 באוקטובר ירדה האפלה הגדולה על הארץ – התקפה נפשעת, רצח מחריד של למעלה מ-1,000 ישראלים חפים מפשע, טבח, ביזה, אונס והתעללות מינית בקורבנות וחטיפת אזרחים תמימים בהמונים לתוככי הרצועה

עופר כסיף:  ההמונים הפכו פליטים במדינתם בעוד בתיהם נחרבו והועלו באש

עופר כסיף:  המילים אינן יכולות לתאר את גודל הזוועה והרשעות שהתגלתה ביום הנורא ההוא

עופר כסיף:       אך האפלה לא פסקה באותו יום שבת ארור, העלטה רק הלכה והשחירה

עופר כסיף:  עזה, שישראל הפכה לבית הכלא הגדול בעולם, כפי שהזהירו חברי הכנסת של חד"ש בהתנגדותם להתנתקות כבר לפני 20 שנה, הפכה עכשיו בידי ממשלת הכהנאים לבית קברות מדמם; רבבות הרוגים, רובם המוחלט אזרחים חפים מפשע, נשים וילדים

רון כץ: מאיפה הנתון הזה? מאיפה הנתון הזה? מאיפה הנתון הזה?     

קריאה: מה הייתה התשובה של - - - לרצח ואונס - - -     

עופר כסיף: גם לפי נתוני הצבא עצמו, שכונות שלמות הוחרבו

עופר כסיף:  למעלה ממיליון אולצו לנוס מבתיהם תחת הפצצות בלתי פוסקות

מאי גולן: תתבייש לך - - - תתבייש לך

עופר כסיף: טבח אחד אינו מצדיק טבח אחר ושפיכות דמים אינה מתירה או מצדיקה נקמת דם, מעשה שבאופן אירוני מייחסת ממשלת הזדון לאלה שבהם היא זו שעכשיו נוקמת

משה רוט: השרה

שרון ניר: - - - חוצפן

שרון ניר:  אתה מבייש את הבמה שאתה עומד עליה

מאי גולן: - - -     

רון כץ: בושה, בושה, בושה - - - אתה מקבל משכורת פה - - -     

עופר כסיף: כפי שפשעי הכיבוש והמצור לעולם לא יוכלו להצדיק – אדוני, אני לא יכול

משה רוט: השרה, השרה, השרה

משה רוט:  שנייה

מאי גולן: בושה וחרפה - - - למי אתה שייך בכלל - - - לחמאס, לפתח, לחזית העממית

מאי גולן:  תתבייש, חוצפן - - -       

משה רוט: שנייה, שנייה

משה רוט:  גברתי השרה, גברתי השרה – המחאה שלך נרשמה

משה רוט:  תני לו לסיים

מאי גולן: אתה אפילו לא מתבייש ולדבר - - - אין לך מעט בושה - - - את החמאס

משה רוט: גברתי השרה, גברתי השרה, המחאה שלך נרשמה והובנה

מאי גולן: שיעבור לשירות החמאס

מאי גולן:  מחבל, זה מה שאתה

מאי גולן:  תומך טרור, זה מה שאתה

משה רוט: תיתנו לו לסיים את דברו, בבקשה

משה רוט:  סליחה

רון כץ: מקבל משכורת מכנסת ישראל ואומר שאנחנו - - - בושה

עופר כסיף: כפי שפשעי הכיבוש והמצור לעולם לא יוכלו להצדיק את פשעי המלחמה של חמאס, כך פשעי חמאס לעולם לא יוכלו להצדיק את פשעי המלחמה שמבצעת עכשיו ממשלת ישראל בעזה

קריאות: - - -     

עופר כסיף: לכל איש יש שם – אני מבקש לסיים

משה רוט: סליחה

משה רוט:  כן, כן

משה רוט:  הוא רוצה לסיים

רון כץ: - - - לשמוע את זה

משה רוט: נכון

משה רוט:  מסכים איתך

עופר כסיף: אז תצא, תצא, תצא

עופר כסיף:  מישהו אומר לך להישאר? תצא

רון כץ: בושה, בושה

משה רוט: שנייה, שנייה, שנייה

מאי גולן: - - - הוא מצדיק טרור מעל הבמה, אסור לו לעמוד - - -     

משה רוט:  הוא לא מצדיק טרור

מאי גולן: הוא כן מצדיק טרור - - - הוא מצדיק מחבלים

מאי גולן:  זה מה שהוא עושה מתוך כנסת ישראל

משה רוט: שנייה, שנייה

משה רוט:  יכול להיות, אני לא נכנס לסוגיה

משה רוט:  גברתי השרה, יש לו 20 שניות לסיים

משה רוט:  לקחנו לו 20 שניות, חבל

משה רוט:  כן, בבקשה

עופר כסיף: לכל איש יש שם שנתנו לו אביו ואימו

משה רוט: משפט האחרון

עופר כסיף: אלפי ישראלים ופלסטינים איבדו את שמם, את הוריהם, את ילדיהם או את אחיהם ב-7 באוקטובר ולאחריו

עופר כסיף:  לזכר הקורבנות ולמען הדורות הבאים, חבריי ואני לא נוותר - -     

משה רוט: תודה רבה

עופר כסיף: - - ונמשיך להיאבק, גם מול צווחות ההסתה, למען השלום הצודק, שהוא ורק הוא יבטיח לשני עמי הארץ הזו שגשוג וביטחון

משה רוט: תודה רבה

רון כץ: איזה שלום - - -      

עופר כסיף: לא, תן לי עוד 20 שניות

משה רוט: אבל נתתי לך 30 שניות

עופר כסיף: אז אני מבקש, תן לי בבקשה עוד 20 שניות

מאי גולן: - - -      

עופר כסיף: בני אדם חפים מפשע משני הצדדים, ישראלים ופלסטינים, משלמים את המחיר של הכיבוש האלים, הגזעני, המשיחי, השחצני, הפלילי, הרצחני - -      

מאי גולן: - - -      

משה רוט: תודה רבה

עופר כסיף:    - - ואת מחיר תאוות השליטה על עם אחר ודיכויו של ממשלות ישראל, ובעיקר נתניהו, שידיו המגואלות בדם הקרבנות משני העמים, מסרבות לסיים

מאי גולן: - - - תתגייס לחמאס

מאי גולן:  תתגייס לחמאס, תומך טרור

מאי גולן:  תתגייס לחמאס

משה רוט: לא, לא, לא, זה לא מה - - -      

מאי גולן: תתגייס לחמאס

עופר כסיף: אנחנו לא נפסיק להיאבק למען שלום והפסקת שפיכות הדמים בכל עמי הארץ

מאי גולן: איזה שלום? עם מי שלום? עם מי שרצחו ואנסו? פסיכופט

משה רוט: חבר הכנסת כסיף, אני מבקש – סיימת כבר מקודם

משה רוט:  חבר הכנסת עמית הלוי, בבקשה

נאור שירי: אה, עכשיו גם בזה אנחנו אשמים?     

מאי גולן: אתם צריכים לחתור להדיח אותו - - -      

משה רוט: גברתי השרה גולן, גברתי השרה, אנא ממך

משה רוט:  גברתי השרה, אנא

משה רוט:  כולם התנגדו

מאי גולן: - - -      

משה רוט: השרה גולן, השרה גולן, אנא ממך

משה רוט:  כולם התנגדו - - -      

נאור שירי: - - -      

משה רוט: סליחה

משה רוט:  השרה גולן, בבקשה

מאי גולן: - - -      

משה רוט: עמית הלוי נמצא? איננו

משה רוט:  חברת יוליה מלינובסקי – איננה נוכחת; חברת הכנסת שרון ניר – מוותרת

משה רוט:  חבר הכנסת רון כץ, בבקשה, אחרון הדוברים

משה רוט:       לכולם זכות המחאה באופן שווה

משה רוט:  גם לאופוזיציה

מאי גולן: זו לא מחאה - - - זו לא מחאה

משה רוט: גם הם, מותר להם למחות

משה רוט:  קודם כול הם מחו

מאי גולן: זו לא מחאה

מאי גולן:  מה שהוא עושה זו לא מחאה

מאי גולן:  הוא לא צריך להיות בכנסת ישראל

מאי גולן:  זו לא מחאה אדוני

רון כץ: תודה רבה, אדוני

רון כץ:  כנסת נכבדה, קודם כול, מאי צודקת

רון כץ:  דבר שני, זו בושה וחרפה שדברים כאלה נאמרים פה מאחורי הדגל הזה, כשאתה עומד בבית הזה ומקבל שכר מאזרחי מדינת ישראל

עופר כסיף: אתה בושה וחרפה

עופר כסיף:  אתה צריך להיות עם הכהניסטים

עופר כסיף:  אתה צריך להיות כהניסט

רון כץ: אתה רוצה ללכת לפרלמנט בעזה? אתה מוזמן

רון כץ:  לך לפרלמנט בעזה

רון כץ:  אבל אתה לא יכול לפעול שם 20 שניות

רון כץ:  20 שניות אתה לא יכול לפעול שם

רון כץ:  אתה פה, מוגן, בתוך הבית הזה, עם אבטחה בכל מקום שאתה הולך

עופר כסיף: אתה בעד טבח, אתה בעד רצח, אתה פושע

עופר כסיף:  מה אתה עושה פה? תהיה איתם

רון כץ: אם היית שם אתה היית הראשון, היו רואים בך בוגד

רון כץ:  זו בושה וחרפה

רון כץ:  הבית הזה כולו צריך להתאחד מול הדברים האלה

רון כץ:  לא יכול להיות חבר כנסת במדינת ישראל שמקבל שכר מהציבור במדינת ישראל וידבר ככה, ויאמר שאנחנו עושים טבח בעזה

רון כץ:  אז אני רוצה לומר מפה לאדון כסיף ולכל חבריו: צבא ההגנה לישראל הוא הצבא המוסרי ביותר בעולם, שפועל אך ורק על פי דיני המלחמה והמשפט הבין-לאומי

רון כץ:  כולנו, כל הבית הזה, מגבה אותו במאתיים אחוז, ולא אתה ולא החברים שלך תדברו מילה – מילה – על חיילי צה"ל

רון כץ:  איש קטן ועלוב

משה רוט: תודה רבה, חבר הכנסת כץ

משה רוט: קודם כול, הודעה למזכירות הכנסת, בבקשה

אלינור ימין: תודה

אלינור ימין:  ברשות יושב-ראש הישיבה, הינני מתכבדת להודיעכם, כי הונחה היום על שולחן הכנסת, לקריאה שנייה ולקריאה שלישית, הצעת חוק לתיקון דיני הראיות (הגנת ילדים) (תיקון מס' 19 – הוראת שעה – חרבות ברזל), התשפ"ד–2023, שהחזירה ועדת החוקה, חוק ומשפט

אלינור ימין:  תודה

אלינור ימין: (קריאה ראשונה)     

משה רוט: אני מזמין את שר הבריאות חבר הכנסת אוריאל בוסו לסכם את הדיון

משה רוט:  בבקשה

הבריאות אוריאל בוסו: אדוני היושב-ראש, גברתי השרה, חבריי חברי הכנסת

הבריאות אוריאל בוסו:  חבר הכנסת כץ, אני מצטרף לדברים שאמרת

הבריאות אוריאל בוסו:  זה מתסכל

הבריאות אוריאל בוסו:  כשאנחנו עומדים מול - -      

מאי גולן: זה בלתי נתפס

הבריאות אוריאל בוסו:   - - הצלב האדום ומול ארגון הבריאות העולמי, שמנסים כל הזמן לעשות לנו דמוניזציה כזאת או אחרת, להשוות מעשים שנעשים בעזה בבתי חולים שמשמשים כמפקדות טרור – כבר הוכחנו להם – וכביכול משווים, ופה בבית הזה, מכספי המיסים שלנו נאמרים דברים נגד מדינת ישראל

הבריאות אוריאל בוסו:  זה דבר שלא ייעשה בכל רגע, בכל שלב, ובטח לא בעת מלחמה, כשהלוחמים שלנו נמצאים שם

הבריאות אוריאל בוסו:  ברגע זה ממש גם נלחמים במקומות נוספים בעזה

הבריאות אוריאל בוסו:  עדיין נלחמים בשביל להחזיר את הביטחון – לא רק לתושבי הדרום, אלא לכל אזרחי מדינת ישראל

הבריאות אוריאל בוסו:       אם פעם חשבנו שזה קשור רק לעוטף עזה או לגדר, ראינו שהם הגיעו לאופקים ולכל מקום

הבריאות אוריאל בוסו:  לאף אחד אין הגנה, אם לא נילחם על זכות הקיום שלנו ועל הביטחון שלנו

הבריאות אוריאל בוסו:  אז בבקשה, תתחילו לשמור על השפיות, על הנורמליות כאן בתוך הכנסת

הבריאות אוריאל בוסו:       אני לא יודע אם יש פרלמנט אחר שבו מישהו היה עולה למעלה - -      

רון כץ: אין

הבריאות אוריאל בוסו: - - ומדבר ככה נגד הממשל, נגד המדינה, אם הוא היה דקה אחת מחזיק, אם לא הרבה יותר גרוע

הבריאות אוריאל בוסו:       חברי הכנסת, קודם כול אני מבקש שההצבעה – לאחר מכן זה יעבור לוועדת הבריאות

הבריאות אוריאל בוסו:  אני ראיתי שרשום ועדת הכלכלה, משום מה, אבל אני חושב שהוועדה הנכונה לדון בהצעת החוק הזו היא ועדת הבריאות

הבריאות אוריאל בוסו:  יש כאן השלכות שקשורות לסמכויות של רופאים

משה רוט: כבוד השר, כתוב, ועדת הבריאות

הבריאות אוריאל בוסו: אה, אוקיי

הבריאות אוריאל בוסו:  כי בדף רשום ועדת הכלכלה, אז כנראה זה משהו שלא היה מעודכן

הבריאות אוריאל בוסו:  אני מבקש לתמוך בזה

הבריאות אוריאל בוסו:       עד עכשיו נמנעתי גם בתקשורת מלהתייחס לכל הוויכוחים שקשורים לתקציב המדינה

הבריאות אוריאל בוסו:  באמת, כי לאן שלא תיקח את זה יעשו מזה פוליטיקה; פוליטיקה עקומה ולא נכונה

הבריאות אוריאל בוסו:  חברי הכנסת, כשדיברו על 70% קיצוץ בכספים קואליציוניים – אני רק אזכיר על מה מדובר, בשביל לעשות סדר, כשאומרים מי משקר ומי מטעה

הבריאות אוריאל בוסו:  כספים קואליציוניים, חוץ ממה שבוצע, שזה לא רלוונטי, מה שנשאר, לא דברים שהיו בעבר, אלה דברים - -      

נאור שירי: 4 מיליארד

הבריאות אוריאל בוסו: - - תוספתיים

הבריאות אוריאל בוסו:  עוד הפעם, כל הזמן יש כספים קואליציוניים

הבריאות אוריאל בוסו:  הדברים התוספתיים שעשו השנה, בניגוד למה שיש לפני כן ולא בוצעו, קוצץ 70%

הבריאות אוריאל בוסו:  תבדוק את זה שקל לשקל

נאור שירי: הוצג

נאור שירי:  האוצר אמר

הבריאות אוריאל בוסו: נאור, חבר הכנסת שירי, אני לא אומר לך סתם, ותעזוב

הבריאות אוריאל בוסו:       אני הייתי בלוויה ביום חמישי של המנהלת חנה איפרגן, עליה השלום, השם ייקום דמה, שנרצחה בכניסה לירושלים, וגם בלוויה של המחנכת הצעירה, בת יחידה להוריה, שהייתה גם בדרך לבית שמש

הבריאות אוריאל בוסו:  מחנכת

הבריאות אוריאל בוסו:  אחת מנהלת אחת מחנכת

הבריאות אוריאל בוסו:  שתיהן למעשה אמורות להיכנס תחת הטייטל של תוכנית אופק חדש

הבריאות אוריאל בוסו:  אז אני מבין שאחרי שקצת חברי הכנסת הבינו על מה מדובר אז אמרו: לא, אנחנו לא מדברים ספציפית על אופק חדש, על החינוך, אלא על המקרו, של עוד כספים קואליציוניים

הבריאות אוריאל בוסו:  צריך לזכור שכספים קואליציוניים זאת כותרת

הבריאות אוריאל בוסו:  כשדיברנו אותו דבר על זק"א, 10 מיליון ש"ח, ואותו דבר איחוד הצלה – הכול במסגרת כספים קואליציוניים

הבריאות אוריאל בוסו:  במקור זה מוטעה, כן? אני קצת בכספים

הבריאות אוריאל בוסו:  אבל הוויכוח הראשי שהתחיל, מדובר בו על כספים שהיו

הבריאות אוריאל בוסו:  אני שואל אתכם, הבת שלי עובדת בממ"ד, בסדר? מתחילת השנה נתנו לה תוספת של 1,000 שקל בחודש לפי הסכמים של רן ארז והכול

הבריאות אוריאל בוסו:  מישהו יעז להגיד להם: חבר'ה, עכשיו יש מלחמה, תעצרו את התוספת?      

מיקי לוי: לא

הבריאות אוריאל בוסו: כולם יקומו עליכם

מיקי לוי: אדוני השר, אני בעד

הבריאות אוריאל בוסו: אז אני רוצה להגיד לך עוד משהו

הבריאות אוריאל בוסו:  הבת שלי, אמרתי קודם, בממ"ד

הבריאות אוריאל בוסו:  אז אני אגיד לך משהו אחר

הבריאות אוריאל בוסו:  אשתי עובדת במעיין החינוך התורני, והיא השנה שינתה את כל הקונספציה ואת כל המערכת שלה, וכל בית הספר נכנס לתוכנית אופק חדש

הבריאות אוריאל בוסו:  מה המשמעות? מה המשמעות? שינו להם – בבית הספר הזה למשל היו 50 מורים, צריך 60 מורים - - -      

מיקי לוי: אדוני השר

הבריאות אוריאל בוסו: רגע, אני אסביר

הבריאות אוריאל בוסו:  הציבור לא יודע

מיקי לוי: שמעת מה שאמרנו? אנחנו בעד, אבל יש סעיפים - - -      

הבריאות אוריאל בוסו: רגע, אתה אומר בעד, אחרי שעשו להם רצח אופי, אחרי שאותי, כשר הבריאות – אני מסתובב ואומרים לי: אתם עושקים כספים, אתם החרדים עושקים

הבריאות אוריאל בוסו:  לא מדברים על כל הכספים הקואליציוניים – אתם החרדים עושקים

הבריאות אוריאל בוסו:  עשו כזאת דמוניזציה נגדנו, שזה פשוט עוול

מיכל מרים וולדיגר: - - -      

הבריאות אוריאל בוסו: נכון

הבריאות אוריאל בוסו:  הינה, באמת

הבריאות אוריאל בוסו:  אתם יודעים, כשמדברים על הכסף, אם ניקח את כל הכסף שמשקיעים – אומרים לא לעשות פוליטיקה, ועושים את הפוליטיקה הכי מכוערת

מיכל מרים וולדיגר: - - - בושה וחרפה

נאור שירי: עוד פעם מראים תמונות?      

הבריאות אוריאל בוסו: כל הקונספט, עוד פעם – אני אסיים – של בית הספר הזה השתנה תחת הכותרת אופק חדש

הבריאות אוריאל בוסו:  נכנסו למסלול אחר, עבדו כבר חודש במסלול אופק חדש, קיבלו משכורת ראשונה, אמרו להם: פוס, עצור

הבריאות אוריאל בוסו:  איך אמר שר החינוך בממשלה? הוא אמר: חבר'ה, אם האירוע היה קורה ביולי, אפילו בתחילת אוגוסט: חבר'ה, תעצרו

הבריאות אוריאל בוסו:  לא מתחילים אופק חדש, גם אם בית הספר כבר השתנה

הבריאות אוריאל בוסו:  התחילו לעבוד, משפטית זה בוודאי לא יעמוד בשום מבחן להגיד להם אחרי שקיבלתם חודש אחד לפי תוכנית מסוימת, חודש הבא לא תקבלו אחרת

הבריאות אוריאל בוסו:  אבל גם ציבורית, למה לנהל שיח על הדבר הזה? ברגע שאתם מנהלים וצריך להתנצל, זה לא מתקבל בתקשורת

הבריאות אוריאל בוסו:  תפסיקו

הבריאות אוריאל בוסו:  חבר'ה, אנחנו באמת - - -      

מיקי לוי: עליתי לדוכן ואמרתי – הוא יעיד – אני בעד אופק חדש, אני בעד שוויון בין תלמיד חילוני לחרדי - - -       

משה רוט: חבל שלא אמרו את זה בהתחלה, אבל זה מה שקורה

הבריאות אוריאל בוסו: היום אומרים את זה יותר, כי הבינו על מה מדובר

הבריאות אוריאל בוסו:  אבל אני הצבעתי בממשלה בעד תוספת של 120 מיליון שקל למען משרד התרבות

הבריאות אוריאל בוסו:  לא קיצצנו שם, לא לבית ליסין, לא להבימה ולא לשום דבר

הבריאות אוריאל בוסו:  זה בסדר גמור, כי אנחנו רוצים לחזור לשגרה

מיקי לוי: תגיד לי, עכשיו 77 מיליון שקל תמיכה בתרבות, זה חשוב? אפשר לדחות את זה בשנה?     

הבריאות אוריאל בוסו: אבל אנחנו הוספנו בממשלה 120 מיליון שקל למשרד התרבות של מיקי זוהר

הבריאות אוריאל בוסו:  לא לחרדים, לא לדתיים

הבריאות אוריאל בוסו:  אמרו שצריך את זה, בגלל שהאומנים קורסים – לספורט צריך

מיקי לוי: אדוני השר, מילואימניק מרוויח 12 שקלים ו-75 אגורות - - -      

הבריאות אוריאל בוסו: אל תעשה עוד הפעם, המילואימניקים

הבריאות אוריאל בוסו:  אין קשר לדבר

מיקי לוי: אה, אין קשר

מיקי לוי:  זה בכנסת - - -      

הבריאות אוריאל בוסו: זה אל תיתן משכורת בכנסת בגלל שמילואימניק צריך להרוויח

הבריאות אוריאל בוסו:  מה הקשר בין אחד לשני? המדינה מתנהלת

מיקי לוי: העסקים שלהם מתמוטטים - - -      

הבריאות אוריאל בוסו: חבר הכנסת לוי, אני עומד פה חצי שעה, שעה, ושומע נאומים בפתוס כזה, ותאמין לי שהם חלולים

הבריאות אוריאל בוסו:  אתם עושים עבודת קודש גם בוועדות, כל אחד עושה את העבודה שלו, ובסוף נאום אחד יכול להרוס את הכול

נאור שירי: למה חלולים?     

הבריאות אוריאל בוסו: תגיד לחבר הכנסת גנץ, שנכנס כביכול תחת האלונקה, ובא לממשלה ואחר כך - -      

נאור שירי: גם הוא מצביע נגד

הבריאות אוריאל בוסו: - - ברגע אחד התחיל לתת תקשורת נגד הכספים הקואליציוניים ונגד אופק חדש בלי לדעת במה מדובר ולא שאל רגע אחד, הפך את הכול פתאום לנאום הסתה

הבריאות אוריאל בוסו:       לכן, חבר'ה, באמת, תניחו לזה

נאור שירי: אדוני, אנחנו לא חלולים  - - -      

הבריאות אוריאל בוסו: נאור, אתה רוצה לשמוע משהו אחד?     

נאור שירי: אל תגיד שאנחנו חלולים

הבריאות אוריאל בוסו: הרי עבר תקציב 2023–2024, נכון? יכולנו להתנהל, הכול בסדר

נאור שירי: מתוך ה-6 מיליארד שאושרו לשנה נשארו 4 מיליארד

נאור שירי:  אמרתם שמקצצים 70% - - -      

הבריאות אוריאל בוסו: נאור, לא אמרנו שמקצצים

הבריאות אוריאל בוסו:  תן לי רגע - - -     

נאור שירי: - - - מתוך ה-6

משה רוט: סליחה, תן לו לסיים

הבריאות אוריאל בוסו: אני אסיים במשפט

הבריאות אוריאל בוסו:  עבר תקציב 2023–2024, ויכולנו להגיד: חבר'ה, מה שעבר – עבר, ממשיכים הלאה - - -     

נאור שירי: לא, אתה לא יכול, כי בחוק - - -     

הבריאות אוריאל בוסו: אני יכול

הבריאות אוריאל בוסו: לא, אתה לא יכול, כי בחוק - - -     

הבריאות אוריאל בוסו: אנחנו העברנו את החוק שמקפיאים את הכספים

הבריאות אוריאל בוסו:  אנחנו, הממשלה, ואנחנו הצבענו על זה

הבריאות אוריאל בוסו:  עשינו סדר ואחרי כל זה אומרים: רגע, אני אעמיד אותך לסדר

הבריאות אוריאל בוסו:  חבר'ה - - -     

נאור שירי: - - - לכנסת ולהגיש  - - -      

משה רוט: חבר הכנסת שירי, הוא עונה לשאלה שלך

נאור שירי: לא, הוא לא

הבריאות אוריאל בוסו: אנחנו התחלנו את התשובה לזה - - -      

מיכל מרים וולדיגר: למה אתה עונה לו בכלל?      

הבריאות אוריאל בוסו: אני לא מתנצל

הבריאות אוריאל בוסו:  אני לא עומד פה בשביל להתנצל

נאור שירי: למה שהוא לא יענה? למה את מתנשאת? למה את חושבת - - - מי אתם שאתם בכלל חושבים שכל השכל אצלכם?     

משה רוט: חבר הכנסת שירי, הוא עונה לך

משה רוט:  שאלת והוא עונה לך

הבריאות אוריאל בוסו: אנחנו לא עומדים פה בשביל להתנצל

הבריאות אוריאל בוסו:  אני קיבלתי תוספת של 650 מיליון שקל למערכת הבריאות, הפעלתי גם את ועדת הסל בעוד תוספת

הבריאות אוריאל בוסו:  מערכת הבריאות קיבלה את הדברים שצריכים

הבריאות אוריאל בוסו:  אנחנו לא עומדים בדרישות ואומרים: אדוני, אם תוותר על זה, תקבל את זה למערכת הבריאות

הבריאות אוריאל בוסו:  הרי אין אחד מול השני

הבריאות אוריאל בוסו:  תמיד אפשר להגיד: ומה עם זה ומה עם זה

הבריאות אוריאל בוסו:  הינה, עכשיו עוברת התוכנית ממדים ללימודים

הבריאות אוריאל בוסו:  מה זה אומר? שגם בלי לבטל את התוכניות הללו, בסוף נמצא מקורות כספיים

הבריאות אוריאל בוסו:      לכן, חבר'ה, תניחו לוויכוחים הללו

הבריאות אוריאל בוסו:  המדינה מתנהלת והיא צריכה להתנהל

הבריאות אוריאל בוסו:  עדיין החליטו והבינו שצריך לעשות ארגון מחדש, ובגלל זה מביאים תיקון לתקציב

הבריאות אוריאל בוסו:  תיתנו לתקציב הזה לעבור, כי יש שם המון – ואתם יודעים שנתנו פי-שניים ממה שנתנו בקורונה

הבריאות אוריאל בוסו:  אני רוצה להודות לשר האוצר בצלאל סמוטריץ', שבאמת, בניגוד לכל התקשורת שתוקפת אותו ולהרבה דמגוגיה שעושים מולו, הוא מתנהל נכון, במקצועיות ולא נכנע לכל התכתיבים הפוליטיים והתקשורתיים שעובדים

הבריאות אוריאל בוסו:  תודה רבה

מירב בן ארי: מה יש להודות לו - - -      

הבריאות אוריאל בוסו: ולענייננו, אני מבקש מחברי הכנסת: תצביעו בעד החוק החשוב שהונח בפניכם

הבריאות אוריאל בוסו:  תודה רבה

משה רוט: תודה רבה, כבוד השר

משה רוט:  חברי הכנסת שימו לב - - -     

נאור שירי: - - -  מה עשינו 75 שנים - - -     

משה רוט: חבר הכנסת שירי, אני לא רוצה שתפספס

נאור שירי: לא, אני לא אפספס

משה רוט: חברי הכנסת, נעבור להצבעה על הצעת חוק זכויות החולה (תיקון מס' 15) (מסירת מידע לזיהוי נפטר או קביעת סיבת מוות), התשפ"ד–2023, בקריאה ראשונה

משה רוט:  אנא, תפסו את מקומותיכם

משה רוט:  הצבעה

משה רוט: בעד ההצעה להעביר את הצעת החוק לוועדה – 17 

משה רוט: נמנעים – אין  

משה רוט: חברי הכנסת, 17 בעד, אין מתנגדים ואין נמנעים – מה לא נקלט?      

מטי צרפתי הרכבי: ההצבעה שלי

מטי צרפתי הרכבי:  היא בעד

משה רוט: כמובן, נוסיף אותך לפרוטוקול

משה רוט:  אנחנו יודעים ש-19 כבר בעד, עופר כסיף בעד וחברת הכנסת מטי צרפתי גם היא בעד

משה רוט:  אני קובע כי הצעת חוק זכויות החולה (תיקון מס' 15) (מסירת מידע לזיהוי נפטר או קביעת סיבת מוות), התשפ"ד–2023, אושרה בקריאה ראשונה ותעבור לדיון בוועדת הבריאות להכנתה לקריאה השנייה והשלישית

משה רוט: [מס' מ/1683; דברי הכנסת, חוב' ז', ישיבה 120; נספחות

משה רוט: ] 

משה רוט:  חברי הכנסת, הנושא הבא על סדר-היום: הצעת חוק לתיקון דיני הראיות (הגנת ילדים) (תיקון מס' 19 – הוראת שעה – חרבות ברזל), התשפ"ד–2023, בקריאה השנייה והשלישית

משה רוט:  אני מזמין את יושב-ראש ועדת החוקה, חוק ומשפט חבר הכנסת שמחה רוטמן להציג את הצעת החוק

משה רוט:  בבקשה

חוק ומשפט): תודה רבה

חוק ומשפט):  אדוני היושב-ראש, כנסת נכבדה, חבריי חברי הכנסת, האמת היא שנראה לי שאני רוצה להפוך את הסדר, ואני קודם כול רוצה להודות

חוק ומשפט):  עוד לפני הצגת הצעת החוק אני רוצה להודות לצוות, למאמץ האקסטרה-מיוחד שהצוות המשפטי ומחלקת נוסח החוק עשו

חוק ומשפט):  אנחנו אישרנו את זה היום בוועדה בשעה 11:00

חוק ומשפט):  אישרנו את הצעת החוק והם עשו מאמצים גדולים להספיק להביא את הנוסח לקריאה שנייה ושלישית כמה שיותר מהר, כדי שהחוק החשוב הזה יעבור עוד היום

חוק ומשפט):  תכף נגיד מה החוק הזה עושה, אבל רציתי לתת על זה תודות מיוחדות – על המאמץ בנושא הזה

חוק ומשפט):      בשם ועדת החוקה, חוק ומשפט, אני מתכבד להביא בפניכם את הצעת החוק לתיקון דיני הראיות (הגנת ילדים) (תיקון מס' 19 – הוראת שעה – חרבות ברזל)

חוק ומשפט):  אני מבין שעמדתי בנוגע לכותרת לא השתנתה, לא התקבלה

חוק ומשפט):  הצעת החוק הממשלתית שהונחה בפני הוועדה מבקשת להסדיר את חקירתם של ילדים שנפגעו מאירועי הטרור בתקופה הנוכחית, ובמיוחד באירועי 7 ו-8 באוקטובר

חוק ומשפט):  החוק לתיקון דיני הראיות מסדיר חקירה עד גיל 14, ויש תוספת לחוק, שקובעת רשימת עבירות שבעניינן ניתן להשתמש בפרוצדורה של חקירה על ידי חוקר ילדים

חוק ומשפט):  יש לזה השלכות רבות, כמובן גם על הרגישות הנדרשת בחקירה ובהעדה, וגם אחר כך במסגרת ההליך המשפטי המתנהל

חוק ומשפט):      הצעת החוק מבקשת להוסיף כמה דברים: דבר ראשון, היא מבקשת להוסיף שכאשר התקופה – כאשר אנחנו מדברים על העברות שבוצעו בתקופה של 7 ו-8 באוקטובר, שהם בעצם האירועים של פתיחת המלחמה – אז ילד שהיה עד לאירועים הללו או נפגע יוכל להעיד בפני חוקר ילדים למעשה בקשר לכל העבירות הקשורות בנושא הזה, ללא הגבלה לסעיפי עבירה, כדי לאפשר למשטרה ולכל גוף שיחקור – ולפרקליטות – להשתמש בשירותים הטובים של חוקר ילדים, ולהגן על הילדים מפגיעה נוספת שהליך העדות וחקירת העדות בבית המשפט עלולה לייצר להם

חוק ומשפט):       אז התקופה הזאת היא מכילה את כל העבירות

חוק ומשפט):  נוסף לכל התקופה שבה אנו נמצאים – בתקווה שיהיו כמה שפחות אנשים שייכנסו לתקופה הזאת

חוק ומשפט):  למעשה זו תקופה של שנה, מ-7 באוקטובר קדימה – לכל התקופה הזאת להוסיף גם עבירות שקשורות לחטיפה, לרצח, עבירות המתה ועבירות נוספות שעליהן גם ניתן יהיה להגדיל את האפשרות להעיד באמצעות חוקר ילדים

חוק ומשפט):  כמובן שכולנו מבינים את החשיבות

חוק ומשפט):       הצעת החוק הובאה לוועדה ונדונה – כמובן כדרך הימים הללו – בהסכמה מלאה קואליציה ואופוזיציה

חוק ומשפט):  ואני רוצה במיוחד להודות לחבר הכנסת יואב סגלוביץ', שניהל חלק מישיבות הוועדה בנושא הזה, והוסיף הרבה משלו

חוק ומשפט):      שתי תוספות חשובות שדיוני הוועדה הוסיפו להצעת החוק: האחת היא שלמשך התקופה הזאת אנחנו הוספנו למעשה גם את גיל 15

חוק ומשפט):  בתוספת ט' הוספנו עד גיל 15 ולא רק גיל 14

חוק ומשפט):  הגדלנו בצורה משמעותית את מספר הילדים הזכאים לטיפול הזה, כדי לצמצם את הפגיעה בהם

חוק ומשפט):  זו תוספת שנכנסה במסגרת דיוני הוועדה וגם, כמובן, כפי שאמרתי, כללנו בזה את כל העבירות הקשורות לאירועי 7 באוקטובר ו-8 באוקטובר ולא רק רשימה סגורה של עבירות

משה רוט: עד גיל 15

חוק ומשפט): עד גיל 15

חוק ומשפט):  המצב הרגיל הוא עד גיל 14, והוספנו את: "עד גיל 15" לאותם אירועים, אירועי 7 באוקטובר

חוק ומשפט):  הכול כמובן כדי להקל ככל הניתן גם על הילדים שנפגעו באירועים עצמם בזמן אמת, גם על החטופים ששוחררו מהשבי ועוד ועוד

חוק ומשפט):       אני באמת רוצה להודות לכל מי שעסק במלאכה

חוק ומשפט):  אני רוצה להודות למשרד המשפטים ולמשרד הרווחה שהביאו את הצעת החוק; לנציגי הפרקליטות והמשטרה וכל הנוגעים בדבר, שעסקו בסוגיה הכול כך רגישה וכל כך רגישה; לחברי הוועדה, לקואליציה ולאופוזיציה, שהסכימו להבאת החוק בלוחות הזמנים המקוצרים הללו, ותרמו מכוחם וממרצם לעניין הזה; לעו"ד נועה ברודסקי לוי וליועץ המשפטי של הוועדה עו"ד גור בליי, שהתגייסו גם הם, כפי שאמרתי, גם להכנת החוק וגם להבאתו בלוחות הזמנים הללו בעבודה נמרצת אל מול מחלקת נוסח החוק; כמובן, למחלקת נוסח החוק; לצוות הוועדה, להודיה, ללירן, לאבירן, לרונית הדוברת ולאיל שתפעל את הכול מרחוק, בעודו משרת את המדינה במילואים, וזאת יכולת מדהימה בפני עצמה

חוק ומשפט):       להצעת החוק הוגשו בקשות רשות דיבור, לא הוגשו הסתייגויות, ואני מבקש מהכנסת לאשר את ההצעה בנוסח הוועדה

חוק ומשפט):  תודה רבה, אדוני היו"ר

משה רוט: תודה רבה, אדוני

משה רוט:  להצעת החוק, כאמור, לא הוגשו הסתייגויות, אך הוגשו בקשות רשות דיבור של סיעת ישראל ביתנו וחד"ש-תע"ל

משה רוט:  חבר הכנסת אביגדור ליברמן – איננו; חבר הכנסת עודד פורר – איננו; חבר הכנסת יבגני סובה – איננו; חברת הכנסת שרון ניר; חברת הכנסת יוליה מלינובסקי; חבר הכנסת חמד עמאר – גם לא; חבר הכנסת איימן עודה; חבר הכנסת אחמד טיבי; חברת הכנסת עאידה תומא סלימאן

משה רוט:  חבר הכנסת עופר כסיף

עופר כסיף: כבוד היושב-ראש, חברי הכנסת, החוק שעליו נצביע עוסק בהגנה על ילדים, וכמובן שאתמוך בו

עופר כסיף:  כל ילד זכאי להגנה, וכל אחד מבני ומבנות הארץ הזאת זכאי לחיות בה בשלום ובשלווה, לשגשג ולצמוח

עופר כסיף:  לתקן את העולם פירושו לתקן את החינוך

עופר כסיף:  אין טעם לתיקון עולם ולעשות מהפכות ללא מחשבה תחילה על הילד – כך כתב יאנוש קורצ'אק

עופר כסיף:       בשבועות האחרונים אני חושב יותר ויותר על גורלם של הילדים, על גורל בניה ובנותיה של הארץ הזאת, ועל העתיד שאותו אנו מעצבים בעבורם

עופר כסיף:  יש מי שרוצים לסמא את עיני הציבור ולמכור חזון של חיים נצחיים על החרב, של מלחמה בלתי פוסקת, שעליה ישלמו אלפים מילדי ההווה – הם בוגרי העתיד

עופר כסיף:       אך לדרך המלחמה יש אלטרנטיבה – דרך השלום

עופר כסיף:  מי שמחפש אלטרנטיבה של שלום בין שני העמים; מי שמחפש חזון לחיים משותפים לשבעה מיליון יהודים ולשבעה מיליון ערבים פלסטינים – אלטרנטיבה לשפיכות הדמים בין בני הארץ הזאת – יוכל למצוא אותה גם במקורות

עופר כסיף:  את האלטרנטיבה לדרך המלחמה והעוינות מצאתי דווקא בספר הספרים, המשותף למורשת שני העמים בתורה שקדושה למאמיני היהדות, הנצרות והאסלאם, ובה מסופר על בריאתה של האנושות כולה, כלל בניה ובנותיה

עופר כסיף:  "וַיִּגְוַע  וימת אברהם בשיבה טובה זקן ושבע ויאסף אל עמיו

עופר כסיף:  ויקברו אתו יצחק וישמעאל בניו"

עופר כסיף:  יצחק וישמעאל, שני האחים בני אברהם ובני הארץ, שזכו שניהם להבטחה האלוהית על נחלה בארצם, מביאים את אביהם לקבורה בשותפות

עופר כסיף:  "והיה שמך אברהם כי אב המון גוים נתתיך - - - וַהֲקִמֹתִי את בריתי ביני ובינך ובין זרעך אחריך לְדֹרֹתָם - - - ונתתי לך ולזרעך אחריך את ארץ מְגֻרֶיךָ את כל ארץ כנען לַאֲחֻזַת עולם"

עופר כסיף:  על פי המקרא, הברית האלוהית היא עם כל צאצאיו של אברהם

עופר כסיף:  ואכן, שני בניו, כאמור, הביאו אותו לקבורה במשותף, כמשפחה אחת

עופר כסיף:       לצערי הרב, גם בימינו, כולנו – בני אברהם, לפי המסורת – קוברים את מתינו באותה העת, אך לא בשותפות

עופר כסיף:  לא בכאב אחד של משפחה אחת, אלא באיבה

עופר כסיף:  בימים האלה נדמה שבני אברהם צריכים לבחור עם איזה צד של הכאב והשכול הם מזדהים: הצד היהודי או הצד הערבי? אבל במשפחת השכול והמוות אין צדדים ואין גדרות, רק כאב אחד גדול שחייב להיפסק

עופר כסיף:  כנאמר: "ובחרת בחיים למען תחיה אתה וזרעך"

עופר כסיף:       כולנו חייבים לבחור בחיים למעננו אנו ולמען דורות העתיד, כדי שיהיו דורות עתיד

עופר כסיף:  מה הכוונה לבחור בחיים? מייד עם חזרתי לישראל, לאחר תקופה שנכפתה עליי בחו"ל, נסעתי לבקר את מאהל המחאה של משפחות הנרצחים מול הכנסת; לפגוש את מי ששכלו את יקיריהם וספגו אלימות ממסיתי הימין ומשוטרי השר מעריץ הרוצח גולדשטיין

עופר כסיף:  סיעתי, חד"ש-תע"ל, נפגשה בכנסת עם משפחות החטופים, כדי לסייע בקידום הסכם להשבתם המהירה

עופר כסיף:  מה ששמענו מהם מפלח לב של כל מי שלב אנוש פועם בו, ולא לב אבן

עופר כסיף:       לפיכך, קראנו בפה מלא כבר מהימים הראשונים של המלחמה להשבת החטופים לחיק משפחתם ולעסקת חילופים מיידית

עופר כסיף:  היו סיעות אחרות בבית הזה, שמתהדרות בכסות של עוצמה ושל יהדות, כאשר בפועל רק ערלות לב, אטימות ואכזריות בהן, שהעזו להצביע נגד החזרת החטופים למשפחתם

עופר כסיף:  לעומתם, אנו נאבקנו והפגנו ברחוב ובכנסת למען הפסקת אש ושחרור כל החטופים בבטחה במהירות האפשרית

עופר כסיף:       "רוח בני האדם הָעֹלָה היא למעלה ורוח הבהמה הַיֹּרֶדֶת היא למטה לארץ", כתב קהלת

עופר כסיף:  המלחמה מדרדרת את כולנו לתהום האבדון, הופכת את רוחנו לבהמית, ומורידה אותה לתחתית הארץ

עופר כסיף:  לא נסכים להתבהם ולהיגרר לשאול תחתיות, ערכית ומוסרית

עופר כסיף:  נמשיך להיאבק נגד יצר הנקמה; להפסקת שפיכות הדמים והחורבן

משה רוט: תודה, אדוני

עופר כסיף: תן לי עוד משפט, בבקשה, אדוני

משה רוט: כן, אבל אנחנו כבר אחרי חמש דקות

עופר כסיף: נתעקש לבחור בחיים משותפים וליצור מציאות, שבה הילדים כולם יוכלו לחיות יחדיו בחופש ובתקווה, שהם ורק הם יכולים למנוע קיצוניות ואלימות

משה רוט: תודה רבה

עופר כסיף: שלום צודק בין שני עמים עצמאיים, חופשיים ושווים, ללא כיבוש וללא מצור, אפשרי והכרחי, היום, אולי יותר מאי-פעם

עופר כסיף:  לעולם לא נוותר על מאבקנו להשגתו

עופר כסיף:  תודה לך

משה רוט: תודה רבה

משה רוט:  יוסף עטאונה – איננו; גלעד קריב; חברת הכנסת מרב מיכאלי; חברת הכנסת נעמה לזימי; חברת הכנסת אפרת רייטן מרום

משה רוט:  אפשר לעבור להצבעה

משה רוט:       לפני זה, אני רוצה להגיד לפרוטוקול שאני מוסיף את קולו של חבר הכנסת עופר כסיף למניין הקולות של ההצבעה על החוק הקודם, נכון? הייתה תקלה במסך, ואני מוסיף את קולו

משה רוט:       חברי הכנסת, נעבור להצבעה בקריאה השנייה על הצעת חוק לתיקון דיני הראיות (הגנת ילדים) (תיקון מס' 19 – הוראת שעה – חרבות ברזל), התשפ"ד–2023, כנוסח הוועדה

משה רוט:  אנא, תפסו את מקומותיכם

משה רוט:  הצבעה

משה רוט: בעד סעיפים 1–2 – 12 

משה רוט: נמנעים – אין  

משה רוט: 12 בעד, אין מתנגדים, אין נמנעים

משה רוט:  אני קובע כי הצעת החוק אושרה בקריאה השנייה

משה רוט:       חברי הכנסת, נעבור להצבעה בקריאה השלישית על הצעת החוק לתיקון דיני הראיות (הגנת ילדים) (תיקון מס' 19 – הוראת שעה – חרבות ברזל), התשפ"ד–2023

משה רוט:  הצבעה

משה רוט: בעד החוק –12 

משה רוט: נמנעים – אין   

משה רוט: 12 בעד, אין מתנגדים, אין נמנעים

משה רוט:  אני קובע כי הצעת חוק לתיקון דיני הראיות (הגנת ילדים) (תיקון מס' 19 – הוראת שעה – חרבות ברזל), התשפ"ד–2023, התקבלה בקריאה השנייה והשלישית, ותיכנס לספר החוקים

משה רוט:       חברי הכנסת, תם סדר-היום

משה רוט:  הישיבה הבאה תתקיים, בעזרת השם, ביום רביעי כ"ג בכסלו התשפ"ד, 6 בדצמבר 2023, בשעה 11:00 בבוקר

משה רוט:  ישיבה זו נעולה